Leire Narbaiza 2008/02/29 16:30\nEdozein egun haizetsutan gure paisaietako irudirik arruntena izaten da plastikozko poltsa bat (edo batzuk) hegan, Normalean, supermerkatu kate ezagun batekoak. Edozein paraje ezkututara joanda ere, han aurkituko dugu zorioneko plastikozko poltsa, botata. Uholdea izan denean ere, erreka ondoko arboletan milaka poltsa gelditzen dira kateatuta. Eta gure etxeak? Plastikozko poltsaz josita daude merkatuko kolore, forma, kalitate eta tamaina guztiekin.\nGordon Bronwek, Erresuma Batuko lehenengo ministroak eskatu die supermerkatuei poltsak doan ez ematea, horrela gutxituko direlakoan. Frantzian, esate baterako, 2010erako desagertu egingo ei dira dendetatik. Hemen ezinezkoa litzateke horrelakorik, denda txikietan nahiz hipermerkatu handietan nahi baino gehiago ematen baitizkigute, mesede egiten digutelakoan, eskuzabaltasuna erakutsiz. Horregatik, milioika poltsa dauzkagu etxean, produktuko bana, petrolioa kiloka gure erosketetan eta bizitzetan.\nAskotan, dendako zoroa sentitzen naiz, azalpena eman beharrean, poltsa etxetik eramaten dudalako, ahal dudanean. Supermerkatuko kobratzaileak automatikoki egiten du edozein gauzatxo poltsan sartu, nahiz eta etxetik ekarritako poltsa erakutsi. Gertatu izan zait esatea “ez dut poltsarik nahi” eta dendaria tematzea, mesede egiten didalakoan: “mujer, ya la usar·s, para echar la basura o algo” nik ezetz, eta berak atzera ere ekin!.\nHonekin lotuta, enbalajeak. Badakit aparteko post bat merezi dutela, baina ezin diot tentazioari eutsi. Batez ere harategi/urdaitegi produktuak aipatu behar ditut. Hor poliespan, plastiko, paper eta abarren orgiak ez du akaburik! 100 gramo saltxitxoi eskatu, eta paper-plastiko baten jartzen dute, ondo. Gero film garden batekin batu, eta ostean, toki batzuetan, plastikozko poltsa arruntean sartu. Zer da hori? Eta gazta fresko edo foie-gras zati bat eskatuz gero? Lehengo zatitu, gero bandejatxo zuri nazkagarri horietako batean jarri, ondoren plastikozko film garden horrekin batu, eta beroaren! bidez, itxi. Ostean, jakina, derrigorrezko poltsan sartu. Puaj!!! Jakingo bazenute poliespanezko bandeja zuri hiltzaile horiek ematen didaten higuina! Gainera horrelako produktuentzat eta beroa aplikatuz! Noski, horrelakorik ez jartzeko esaten diedanean martiztar bati bezala, bezero berezitxoa, arraroa. Beti horrelako irribarre bat jartzen didate, esaten moduan: “ondo, ondo. Horrela nahi baduzu, zuk ikusiko duzu zelan alferrik galtzen zaizun Burgosko gazta”. Beti nabarmen gelditu beharra ere, marka da gero!\nLehen esan dudanari jarraituz, Britainia Handiko lehen ministroak eskatutakoari dagoeneko erantzun dio supermerkatu kate erraldoi batek: ez dute jaramonik egingo, baina birziklatzeko guneak eta birziklatzea sustatuko dute. Zoritxarrez, birziklatzea ez da soluzioa, irtenbiderik merkeena eta egokiena poltsa gutxiago erabiltzea da, eta horretarako kobratu behar badira, ondo ikusten dut\nUmea nintzenean poltsak kobratu egiten ziren, eta oso ondo zaintzen genituen. Askoz gutxiago zeuden, jakina, eta gure ama eta amamak erosketetarako poltsa edo karrotxoa erabiltzen zituzten. Gogoratzen dut, plastikozko poltsa hori —bost pezeta balio zuena!— ona eta egokia bazen, tolestu eta gorde egiten zela. Zikintzen bazen, urtean pasa eta berrerabili.\nAmama Kipuletak egin du berba, baina gauza horietan antzinako kontuak erakutsi behar digute gaur egun nola jokatu, eta ikasi beste era batera ere ibil gintezkeela.\nLeire Narbaiza 2008/02/26 17:35\nAspaldi nuen liburua hartuta irakurtzeko, Montoiaren ia liburu guztiak gustatu izan zitzaizkidalako. Udan izan nuen beste liburu batzuekin, baina ezin izan nuen irakurri lagun bati laga niolako, bera oporretara liburu barik joan zelako, eta nik lau eraman nituelako. Beraz, Galizia bisitatu zuen nire eskuetatik pasatu barik.\nBeste lagun batek esan zidan izen horrekin, Montoiarena eta portada horrekin itzela izan behar zela. Ni ere ados nengoen komentarioarekin, gainera entzunda neukan ona zela. Baina liburuak eragozpen bat zeukan: ipuinak ziren guztiak, eta ez dakit zer gertatzen zaidan azken aspaldi honetan, baina ipuinekin esfortzu handiegia egin behar dut, nobeloi batekin baino gehiago. Ipuin liburua dela ikusi, eta horrelako alferra sortzen zait barrutik…sasoi bakoitzean, gauza bat dugu gogoko eta orain ez dira ipuinak horratik!\nEgia aitortu behar dut, ipuinak izan arren disfrutatu egin dut liburuarekin. Denak ez daukate maila bera (normala den moduan), baina ironia, Euskal Herriaren erretratua, eta malaletxea hortxe daude.\nIa ipuin guztietan dago intriga. Zer gertatuko dabil irakurlea. Nola emango amaiera. Eta gutxitan defraudatzen du. Erdi-irribarrea ahoan ibili nintzen trenean irakurtzen ari nintzen bitartean.\nHori bai, beste norbaitentzat txorakeriak diren akats bi aurkitu dizkiot, edo niri gustatu ez zaizkidan gauzak. Batetik, trenean irakurtzeko handiegia, astunegia dela. Poltsan sartuta, azkenean pisutsuegia iruditu zitzaidan. Merezi zuen, ordea, ahaleginak. Bestetik, eta Montoiaren beste liburu batzuetan ere igarri dut, gidoitxo falta; hau da, elkarrizketak adierazteko hiztun bakoitzaren jardunaren aurrean jartzen diren gidoitxoak. Ez dakit zergatik egiten duen, baina niri ez zait gustatzen, galdu egiten naizelako, eta beranduegi konturatzen naizelako elkarrizketa dela, eta atzera egin behar izaten dut, eta atze-aurre horiek deskontzentratu egiten naute. Bere marka izango da, baina ez zait gustatzen. Montoia, akordatu zure irakurle sufrituekin hurrengo liburuan, kaguenzotz!\nLiburua amaitu berri nuela Euskadi saria eman zioten. Poztu nintzen liburu ona dela irizten diodalako, eta izan den polemikarekin, punkarra bati ematea barregarria egin zitzaidan. Batez ere sari banaketara agertu ez zenean. Chapeau!\nBost urte Egunkaria barik\nLeire Narbaiza 2008/02/20 12:45\nIkasturte hartan goizeko sei eta erdietan jaikitzen nintzen. Betiko moduan, irratia isiotu eta kafea egiten hasi nintzen. Kafetera eskuetan, zur eta lur, ez nuen asmatzen goizero era mekaniko baten egiten nituen mugimenduak egiten.\nJuan del Olmo izeneko batek, guardia zibilez betetako autoetan euskarazko berripaper bakarra itxi ziguten. Baita atxilotuta lagun talde bat eraman ere. Malkoak irten zitzaizkidan begietatik.\nMalko gehiago isuri nituen ondorengo egunetan, kafea egiteaz batera. Martxelo Otamendi kartzelatik irtendakoan esan zituenak entzunda, nik ere ezin izan nion eutsi negarrari. Gaur goizean Euskadi Irratian egun haietako grabazioak jarri dituztenean ere, eutsi ezin izan diodan moduan; atzera ere, kafearen katiluaren aurrean.\nEgun nahasiak izan ziren, gogorrak. Gurea zen zerbait kendu ziguten, anker eta krudelki, estatuaren bitarteko guztiak erabiliz, baita tortura ere.\nInork ez zuen pentsatzen hori gertatuko zenik, kulturako pertsona ezagun eta errespetatuan torturatuko zituztenik. Gaixorik zegoen gizon nagusia molestatuko zutenik. Euskalgintzakook, uste genuen ez ginela horren inportantean, ez geniela horrenbesteko minik ematen. Baina gauza bi demostratu zituzten: batetik, Euskal Herrian gure kultura eta herriaren alde beharrean dabilen edonor estatuaren jo-puntuan dagoela; eta bestetik euskalgintzak ganorazko lana egiten duela, estatua molestatuta sentitzerainoko.\nDenbora pasatu da, baina Egunkaria gabe jarraitzen dugu, eta hamabi pertsonak inputatuta jarraitzen dutela, eta egoerak horrela jarraituz gero kartzelara joan\nLeire Narbaiza 2008/02/18 18:36\negutegiari erreparatuz gero, negua da. Baina holakorik ez da igartzen hil honetan egin digun eguraldian. Aspaldi ez du euririk egin (eta eginduenean, pare bat egunez), zeruak urdin daude, eguzkiak gogor jotzen du.\nEz ohiko da sasoi honetarko. Orain abrigu eta jertse lodiak jatzita egon beharko ginateke. Botak, bufanda eta guardasola gainetik kendu ezinda. Karibearekin ametsetan, edota Denako hondarztarekin, abuztu erdian.\nEguraldi anormal honek kalteak baino ez dakarzkigu: polena goizegi, hortaz alergiak; hego-haizeak, buruko minak; giltzaduretako minak; ondoeza, katarroak....\nGainera goizetan eta gauetan fresko egiten duenez, zein erropa jantzi behar dudan ere ez dut jakiten. Abrigu haundiarekin nabil, trenaren zain hoztu egiten naizelako, baina eguerdian kenduta ibili behar. Kanpoan bero, baina berogailñuak topera jarraizten dute. Hoztu-berotu, berotu-hoztu, azkenean hotzeria.\nEurik egin ezik kutsadura hortxe gainean, kendu ezinda. Ur eskasia hor dugu, mendiak ikustea besterik ez dago: marroi-marroi daude, ez oraintxe tokatzen den moduan: berde-berde. Hotzik egin ez duenez, mamorro guztiak bizirik. Udan eltxo, euli eta liztor izurriteak, horrela jarraituz gero, behintzat.\nEta hori eguraldi ona deitzen diote! Ez dut jakin nahi zer ote den eguraldi txarra eurendako!\nLeire Narbaiza 2008/02/14 12:00\nIl n’y a pas du temps pour l’amour, au Pays Basque, s’il te plait, propage la solidarité.\nItoitzen, sirenarik ez\nLeire Narbaiza 2008/02/13 19:21\nAstelehenean Agoitzen ebakuazio planaren simulakroa egitekoak ziren. Sirena batek gogor jo, eta bertako guztiak minutu bi zeuzkaten futbol zelaira joateko, hori baita herriko tokirik altuena.\nSirenak jo zuen, baina ez zen herri osoan entzun: ez eskolan, ez tabernetan, ez dendetan, ez lantegietan. Eta kontuan hartu gauza pila bat eraman behar zutela. Klikatu eta entzungo duzue. Urtegi hori ez da segurua. Ezkerreko malda beherantz doa eta guztiz amiltzen denean olatu erraldu batek minutu bian Agoitzera iritsi eta bere menpe hartuko du, eta dena aurretik eroan.\nHasieratik kontu hori guztiori tristea eta amorragarria izan da. Tribunalak eta epaileak, gobernuekin bat interes ekonomikoek esaten zutena egiten: triskantza eta barbariea.\nGai honekin atzo egin nuen lehenengoz Antonio Miranda bertan "nabigatzen" ari zela naufragatu eta uretara joan zenean!\nBeldur aurpegia jarrita, baina salbatuta. Agoiztarrek, ordea, aukerarik ez dute izango. itoitzen ez da sirenarik, eta miranda ere ez da sirenita, hain zuzen ere.\nBideo bat ikusi nahi baduzue, patxitraperoren blogean badaukazue.\nEskerrik asko, Eneko, irudia bidaltzeagatik!\nEta ez ahaztu otsailaren 23an manifestazioa egingo dutela Iruñean Itoitzeko urtegia behin betiko ixteko.\nGabon bueltako liburuak\nLeire Narbaiza 2008/02/11 15:21\nGabon aurretik, Gabonetan eta ostean hainbat liburu irakurri ditut. Denei erreferentzia egiteak merezi ez duenez, bost hauek aukeratu ditut, zerbait esan didatelako, edota zer edo zer deskubritu dudalako, edo beste barik, gustatu zaizkidalako.\nIrakurtzea, beti da plazera. Batzuetan, janari azkarra izan liteke; beste batzuetan, tradizionala; askotan, pintxoak; baita janari exotiko ere. Gutxitan goi mailako sukaldaritza. Baina denekin betetzen dugu tripa, liburu guztiek balio digute tarteak betetzeko, itxaronaldiak laburtzeko, bizitza goxotxeko.\nHauexek dira Gabon bueltako menuan bereziak iruditu zaizkidanak:\n“Hasta siempre, mujercitas” Marcela Serranorena. Uste dut argitaratu dituen liburu guztiak irakurri ditudala. Gustatzen zait zelan kontatzen dituen emakumeen istorioak. Oraingo honetan “Mujercitas” liburuko pertsonaiekin berriak sortu, euren pertsonalitatea eman, eta gaur egungo lau emakumeren arteko hartu-emanak kontatzen ditu. Liburua erreferentzia literarioz beteta dago, “Mujercitas”-i ez ezik, beste liburu batzuei ere. Nobela atsegina begitandu zait\n“Casa Rossa” F Marcianorena. Liburutegian liburu hau hartu nuenean uste nuen nobelita bat hartzen ari nintzela. Egia esan ez da Nobel saria eskuratzeko, baina uste baino interesgarriagoa suertatu zitzaidan. Etxe baten jabeen istorioa da, familia arteko harremanak, maitasuna…baita azpian beste trama —Xuxenek markatu egiten dit, Elhuyarren begiratu, eta bilbe da euskaraz— bilbe bat ere agertzen da: protagonistaren ahizparen militantzia politikoa. Italian dago kokatuta, Brigade rosse- n sasoian. Gustatu zait eman dion enfokea, familiak zelan bizi duen senitarteko baten kartzela sasoia. Gero deskubritu dut presoen sakabanatzea, isolamendua eta gobernuak martxan jarrita dauzkan hainbat metodo ez direla originalak, Italian ere horrela funtzionatu zutela. Liburuari erreferente italiarrak kendu, eta euskaldunak jarriz gero, doitze gutxirekin edozein idazle euskaldunek sinatzeko modukoa da.\n“Los años con Laura Díaz” Carlos Fuentesena. Ez neukan irakurrita idazle honen libururik, nahiz eta bere berri izan. Nobela honetan Laura pertsonaiaren bitartez Mexikoko historia eta aldaketak kontatzen dizkigu. Hasieran “errealismo magikoko2 liburua ematen du; baina aurrera egin ahala, estiloa aldatu egiten da. Magikotasuna alde batera laga, eta errealistagoa bihurtzen da, istorioan atzera-aurrera batzuk eginez, baita saltoak denboran ere. Interesgarria benetan.\n“Azalaren kodea” Miren Agur Meaberena. Poesia gutxi irakurtzen dut. Gustatzen zaidan arren, ez dakit irakurtzen. Poemak irentsi egiten ditut, ez dut astirik hartzen. Gainera, ez dut edozein idazleren poesi irakurtzen. Baina behin ez dakit zein gizonezkori irakurri nion emakume izanez gero, liburu hau irakurtzea itzela izan behar zela. Eta egia da, zelan biluzten den Miren Agur! Poema batzuk aaaasko gustatu zaizkit, gustura irakurri dut, polikiago (ahal izan dudan neurrian). Irakur ezazue!\n“Hierba mora” Teresa Mourerena. Liburu hau gailegoz idazti zuen (nik gaztelaniaz irakurri dut). René Descartes-en bizitzako andrazko biren historia da: Kristina Suediako erregina eta Hélène Jans. Tartean, badago beste emakume bat, Ines Andrade, gaur egunekoa, Descartes-en gainean tesi bat egiten ari dena. Liburua oso bitxia da, sendabelarren gaineko atalak dauzka, aspaldiko erremedioak gaixotasunak osatzeko, magia puntu bat, sorginkeria,…Oso liburu berezia iruditu zait, gustura irakurri dudana, oso polita diseinu aldetik, erakargarria, benetan. Beharbada, amaiera aldera beherantz egiten du, baina orokorrean oso berezia eta ederra.


BIC ARABA Big Vision proiektuak irabazi du YUZZ Araba programaren lehenengo saria\nClara Gómez ingeniariaren Big Vision proiektuak irabazi du Arabako YUZZ programa. Ekimen hori CISEk (Ekintzailetzarako Santanderko Nazioarteko Zentroak) sustatzen du, eta Espainiako 52 zentrotan garatzen da. Horien artean dago Arabako Yuzz programa, gure lurraldean BIC Arabak, Arabako Enpresa eta Berrikuntza Zentroak, eta SPRIk koordinatzen dutena.\nSaria Silicon Valleyra joateko bidaia bat da, mundu osoko berrikuntza-ekosistemarik handienera, hain zuzen. Urrian egingo dute bidaia, Espainiako gainerako zentroetako irabazleekin batera. Esperientzia horren helburua ekintzaileak inspiratu eta sustatzea da, euren startup-en garapena bizkortzeko; hartara, finantzaketa bilatzeko eta euren produktuak nazioartean zabaltzeko loturak eskainiko dizkiete.\nProgramaren baitan, besteak beste, Google, LinkedIn eta Facebook enpresak bisitatuko dituzte; gainera, Berkeley eta Standford unibertsitate ospetsuetan hainbat hitzaldi entzuteko aukera izango dute. 52 YUZZer irabazleek Spain Tech Center (STC) zentroa ere bisitatuko dute, oinarri teknologikoko Espainiako ETEak munduko ingurune lehiakor eta dinamikoenetako batean ezartzea errazteko eta nazioartekotze-prozesua bizkortzeko helburua duena.\nAmeriketako Estatu Batuetatik itzultzen direnean, 52 proiektuen egileek euren proiektuak aurkeztu beharko dituzte epaimahai baten aurrean, YUZZ programaren erakunde laguntzaileetako ordezkariek osatuko dutena. Hiru ekintzaile onenek sari ekonomiko bat jasoko dute (30.000, 20.000 eta 10.000 eurokoa) euren proiektuak bizkortu ditzaten.\nBig Visionek prestakuntza optimizatua eta digitala eskaintzen dizkie ekoizpen-lineadun enpresei, zeinetan eginkizunak pertsonek burutzen dituzten. Proiektu horren sustatzailea Clara Gómez ingeniari gaztea da. Ekoizpen-zuzendaritzan masterra dauka eta automozioan espezializatuta dago. Sektore horretako enpresetan izandako esperientzia profesionalari esker, beharrizan bat antzeman du, bere proiektuaren oinarri bilakatu dena: errealitate birtuala eta errealitate areagotua prestakuntzari aplikatzea. Proposamenak 4.0 industriaren integraziora hurbiltzeko duen gaitasuna nabarmendu zuen epaimahaiak.\nHorrez gain, Clara Gómezek Teknologia Disruptiboaren Berrikuntza Sari Nazionala jasotzeko aukera izango du. Indrak sustatzen duen sari hori lortzen duenak 3.000 euro eskuratuko ditu, baita Indraventures-en aholkularitza- eta babes-programa bat ere.\nArabako YUZZ zentroak beste bi ekimen hautatu ditu, irabazlearekin batera beste sari osagarri bat jasoko dutenak: sei hilabetez BIC Arabaren instalazioetan doako espazio bat izango dute erabilgarri eta euren proiektuak garatzeko aholkularitza espezializatua jasoko dute.\nBigarren saria Maialen Ormaetxearen eta Jens Gustafssonen Still Good proiektuak irabazi du: stock-ean eta soberan dauden elikagai ez-galkorrak kudeatzeko plataforma bat. Hain zuzen ere, Maialen Ormaetxea ekintzailea YUZZ Emakumea sari nazionala eskuratzeko zerrendan egoteko hautatu dute. Sari hori EY fundazioak babesten du, eta irabazleak proiektua bizkortzeko babesa eta 20.000 eurotan baloratutako finantzaketa jasoko ditu.\nHirugarren saria Jokin Fernándezen Dogfinder startup-ak eskuratu du. Enpresa horrek animalien munduan tokia egin nahi du, ehiztariek erakustxakurrekin dituzten arazoei erantzuna emateko.\nnoticias\t2017-07-06T07:41:55+00:00\t6 uztaila 2017|


Maricón — Eibar.ORG | Eibarko peoria\nHemen zaude: Hasiera / Blogak / Eibartik / Maricón\nAsier Sarasua 2013/12/02 21:45\nMaricón! Oraindik ere, 10-12 urteko mutilen artean horixe: Maricón! Futbolean jokatzen ez duenari, antzerkia edo dantza egiten duenari, desberdina denari: Maricón! Hezikidetza eta berdintasunaren aroan ere, Maricón! Pirritx eta Porrotxen gizarte-eredu koloretsuan hazitako haurren artean ere, Maricón! Urrun dago umeen arteko jolas eta txantxa izatetik. Pentsarazi beharko liguke. Sema-alabak nola hezten ditugun. Zenbat lan oraindik. Maricón!\netiketak: haurrak, hezikidetza, gizartea\nJatsu Argarate dio:\nEta ez umeak bakarrik, 30 urtetako gazteak ere bai, eta bere burua ezkertiar abertzaletzat duten batzuen ahotan ere entzun dut Maricón hitza irain modura. Are gehiago lagun marikak dituztenak ere bai.\nEta umeek nagusiek egiten dutena imitatzen dutenez, lehenengo nagusiek konpondu beharko dute euren homofobia arazo hori.\nJakina, Josu, baina horri apropiazioa deritzo, eta beste prozesu bat da, irain bat desaktibatzeko egiten dena. Oso desberdina da zein subjektuk erabiltzen duen hitz bakoitza eta zertarako.


KORKEN estalkidun potoa Kolorerik gabeko beira 0.5 l - IKEA\nHasiera\tProduktuak\tSukaldeko tresneria eta osagarriak\tElikagaien biltegiratzea eta antolaketa\tKORKEN\nKORKEN Estalkidun potoa\n(€1,24 BEZik gabe)\nPotoa hermetikoki ixten da, etxeko marmelada gogokoena behar bezala gordetzeko. Ikusi produktuari buruzko informazio gehiago\nOrdezko gomazko junturak bereiz saltzen dira.\nPotoa hermetikoki ixten da, etxeko marmelada gogokoena behar bezala gordetzeko.\nEstalkia hermetikoki ixten da, edukiaren usaina eta zaporea gordetzeko.\nEstalki hermetikodun ontziek elikagai lehorrak egoera onean eta beren usain guztiarekin kontserbatzen dituzte luzaroago.\nGardena denez, behar duzuna aurkitu ahal izango duzu, edukiontzia nonahi egonda ere.\nPotoa ur irakinaz esterilizatu nahi baduzu, aurretik, bete iturriko ur beroaz, beira apurtzea saihesteko.\nProduktua garbi eta lehor ezazu lehenbiziko aldiz erabili aurretik.\nBeirazko potoa ontzi-garbigailuan garbi daiteke. Juntura eskuz garbitu behar da.\nEdukiontzi hau hermetikoa da eta janaria gordetzeko egokia. Estalkiak behar bezala funtziona dezan, kautxuzko junturak garbia eta egoera onean egon behar du.\nBote: Vidrio (70 % reciclado como mín.)\nJunta: Caucho natural\nAlanbrea: altzairu herdoilgaitza\nKORKEN estalkidun potoa\t(PDF)\nNeurgailua, 5eko sorta


1977 Amnistiaren urtea- 40 urte geroago - Iratzar Fundazioa\n1977 Amnistiaren urtea- 40 urte geroago\n1977 Amnistia urtea- 40 urte geroago iraganari buruzko analisi eta ikerketa LIBURU honetan, errelatoaren eta borroka ideologikoaren auziak haritu nahian, 1977.urtea izan dugu ardatz. Data hartatik 40.urteurrena betetzen den honetan hain zuzen ere.\nUrte garrantzitsua izan zen Euskal Herriarentzat eta ezker abertzalearentzat. Erreforma politikoa ezarri nahi izan zuten garaia bereziki bizia izan zen politikoki, antolakuntzari eta mobilizazioei dagokionez; baina zalantzarik gabe 1977.urtea amnistiaren urtea izan zen.\nIrakurlea garaiko testuingurura eramango duen lana da, garaiko errepaso historiko baten bitartez: presoak eta kartzelak, amnistiaren aldeko asteak, Txiberta, atzerriratzeak, Askatasunaren aldeko martxak, Monkloako itunak, Euskal Askapen Nazio Mugimendua ber definizioa (ETA, KAS, Altsasuko mahaia, Alternatiba) …\nGarai bizi horretan bizi eta erakutsien ikerketa-hausnarketa lan kritiko hau ez da iraganari begirada hutsa, orainean eta geroan eragiteko asmoa duen iraganaren irakurketa eraikitzaile eta eraldatzailea da. Etorkizunaren jabe egiteko asmoan uztar dezagun, denok batera, geure iraganaren interpretazio kritikoa.\nOrrialde kopurua 190\nArgitalpena Iratzar Fundazioa\nKai Saez de Egilaz, Iñaki Egaña, Floren Aoiz eta Antton Lopez\n(*Sortzaileentzat oharra: Sortuk liburua oparituta etxera heltzen ari zaizue)\nLiburuaren AURKEZPENA burutuko da Uztailak 26, 19:00etan Ibarran (Kalera Martxaren baitan http://kalerakalera.eus/)\nGertatutakoaren oroimena askatzailea delako... Korapiloa. Gure historia kontatzea beharrezkoa dela uste dugu, beste batzuek trantsizioaren edota espainiar erreforma politikoaren inguruan inposatu nahi diguten errelato bakarraren aurrean Euskal Herriaren memoria historikoa bultzatuz. Korapiloa egitasmoa, egungo egoera eta etorkizuna uztartu nahi dituen egitasmoa zabala. Iraganari buruzko prospekzio ariketak, ikerketa, analisia, hausnarketa nahiz eztabaida bultzatu nahian, denbora-lerroa osatzen goaz eta webgunea euskarri ezberdinez osatzen: garaiko kartel, pegatina, dokumentu nahiz protagonisten testigantzak jasotzen ari gara. Web gunean dituzue ikus gai, korapiloa atalean


Home » Gernika » Gazte Abertzaleakek EH Bildu eta gazteriaz eztabaidatuko du apirilaren 15ean Gernikan, Aberri Asteburuaren baitan\t»\nApirilaren 16ko Aberri Eguna dela eta, eta Aberri Asteburu baten baitan, Gazte Abertzaleakek apirilaren 15an Nazio Batzarra ospatuko du eta bertan EH Bilduren eta gazteen arteko erlazioaren inguruko proposamena eztabaidatu eta onartuko du. Bere egingo du bertatik ateratzen den testua eta Eusko Alkartasuna, EH Bildu eta gainontzeko gazte erakundeei adostutakoaren berri emango die.\n“Eztabaida euskal gazteriari eskaintza politiko erakargarri bat egiteko koalizioan beharrezkoak diren aldaketetan oinarrituko da”, adierazi du gazte erakundeak. Gainera, “nahita nahiez EH Bildu koalizioaren lau alderdi politikoekin lotura duten gazte erakundeekin zerikusirik ez duten gazteei zabaltzea debatearen puntu” nagusienetakoa dela ohartarazi dute.\nGainera, Gazte Abertzaleak gazte antolakundeak apirilaren 16ko Aberri Eguneko ekitaldiak direla eta “Aberri Asteburua” antolatu du apirilaren 14tik 16ra Gernikan. Igandean bertan, eta urtero legez, Independentistak Sareak deitzen duen manifestazioan egongo da, “Askatasuna eta bakea… Euskal Herriak erabaki!” lemapean eta Gernika Batzordearekin batera izango dena.\nAberri asteburu honetan formakuntza saioak, eztabaidak eta bisita kultural-politikoak antolatu dituzte. “Euskal Herriarentzat hain garrantzitsua den egun honetan Kataluniako, Galiziako, Valentziako, Andaluziako, Galeseko eta Veneziako” delegaritzak etorriko direla azaldu dute, “Europako herri ezberdinen egoera eta borrokak ezagutzeko asmoarekin”.\nIgandean, Independentistak sareak Gernika Batzordearekin batera deituriko manifestazioan egongo da gazte erakundea eta euskal gazteria deitzen du bertaratzea, “independentziak egingo baitigu herritar libreak”.


Bortzirietako Euskara Mankomunitatea 2018-01-17 0 Iruzkin\nMankomunitateak Bai Euskarari Ziurtagiria duten eragileen lana saritzeko asmoarekin, zozketa bat antolatzen du urtero. Ziurtagiria duten Bortzirietako eragileek 6.000 boleto banatu dituzte haien bazkide eta bezeroen artean. Zozketa, urtarrilaren 12an, goizeko 9:30ean, Arantzako Herriko Etxean egin dugu eta zenbaki sarituak honakoak izan dira.\nLehen zenbaki saritua 1.007 izan da. Boleto hori duenarentzat izanen da Igantziko Biltoki Elkarteak eskainitako Errigoraren saskia. Boletoa Arantzako Telleri landetxean banatu dute.\nBigarren zenbaki saritua 5.158 izan da. Boleto hori duenarentzat izanen da Larun Haizpe Elkarteak eskainitako 50€ko erosketa txartela, Larun Haizpeko denda eta zerbitzuetan gastatzeko. Kasu honetan boletoa Ibaiondo janaridendan banatu dute.\nSaridunek 2018ko otsailaren 28ra arteko epea izanen dute boletoarekin makomunitateara jotzeko (948 63 41 25). Egun horretarako ez badira zenbaki sarituak agertzen, sariak eman gabe geldituko dira.


Jose Luis Madina: "Goizean argazkirik egin ezean, zerbait falta dut" - Aramaio - Goiena.eus\nJose Luis Madina: "Goizean argazkirik egin ezean, zerbait falta dut"\nJulen Iriondo 2019-02-01 11:49\nHelduaroan sortu zitzaion argazkitarako afizioa. Azken hiru urteotan, 3.000 inguru aterako omen zituen; beti natura osagai, eta eguraldia aitzakia: ETBn ezaguna da.\nEguraldia hizpide da garaiotan; eguraldia islatzen dute, besteak beste, Madinaren argazkiek.\nNoiztik duzu afizioa argazkitarako?\nErretiratu ostean hasi nintzen apur bat, baina, batez ere, duela hiru urtetik. Goizean jaiki eta Orixol aldera-edo joan, Untzillara, Barajuenera... Aramaioko argazkiak ateratzen ditut, gehienbat. Joan izan naiz Urkulura, Udalara, Bedoñara, Legutiora, Oletara... ere, inguru horretan mugitzen naiz. Ia egunero joaten naiz argazkiak ateratzera.\nPropio joaten zara argazkiak ateratzera? Edo aprobetxatzen duzu, adibidez, mendira zoazela...?\nApropos joaten naiz. Eta goizetan hori egiten ez badut, zerbait falta dut. Goizetan gustatzen zait joatea. Nik uste dut jendeak ez dakiela zer galtzen duen... Eguzkiaren irteera, San Kristobaldik, edo Orixolik, izugarria. Eta argazkiak gustatzen zaizkit, ez bideoak: argazkia da momentua, hura momentua harrapatu behar duzu. Eta hasi nintzen Euskal Telebistara bidaltzen, eguraldiaren tartera. Eta Euskalmetek sari bat ere eman zidan duela pare bat urte. Gero, Twitterren ere ibiltzen naiz, eta bertan jartzen ditut argazkiak. Eta gehien apreziatzen dudan gauza badakizu zer den? Kanpoan bizi den hemengo jendeak nola eskertzen dituzten argazkiak; telefonotik deitzen didate, jarraitzeko esanaz... Jendea zain egoten da.\nETBn bazaudete batzuk nahikoa finkoak, ezta? Zurekin batera, Portularrume, Lameriñas...\nBai. Hamabost-hogei bat finkoak gara. Nik bezala, egunero dihardutenak dira Lorentxo Portularrume, Josetxo Apeztegia, Juan Lameriñas, Txaro Ortiz de Zarate, Victor Uriarte... Elkar ezagutzen dugu denok, gainera; ni ez naiz egon, baina ETBren egoitzan bazkari bat ere egiten da, Bilbon. Nik ezagutu ditut... adibidez, Portularrume, Zarautzera joan nintzen batean kalean beragatik galdetuta. Eta beste batzuk etxera etorri zaizkit.\nEta zer zarete, denok antzerako soslaia duzuenak?\nJende gehiena, bai, aspalditxo erretiratutako jendea gara.\nBeste afiziorik baduzu?\nBai. 60 urterekin erretiratu nintzen, eta solfeoa eta akordeoia ikasten hasi nintzen Aretxabaletan. Eta akordeoia jotzen dut. Orain ere, elkarrizketa bukatzean, jotzera joango naiz, ordu erdi batez edo. Uzten baduzu, ahaztu egiten zaizu.\nBehe lainoa, gustuko elementu\nAramaio ingurua argazkitarako leku aproposa dela dio Jose Luis Madinak; eta, parajeaz gain, ohikoa den osagai bat du gustuko: "Behe lainoa dagoenean.... Murugain erdia ikusten dela, Udalatx erdia, Tellamendi erdia... eta eguzkia irteten, izugarria".


Alpine Slide Alternative zure lorategian - Berri - 2019\nAlpine Slide Alternative zure lorategian\nLanda lorezainen jabe askok beren lursailean alpetar diapositiba ikusgarria edukitzea nahi dute. Zoritxarrez, amets eder hau gauzatze garestiena da, beraz, askotan ez da konturatzen.\nHala ere, harri naturalekin egindako paisaia-konposizioen maitaleek ez dute amore eman eta zure lursailea apaintzeko nahiari uko egin beharko luke - herri alpineko diaporama gainaz beste hainbat lorategi ere badira, ez da hain ikusgarria, baina askoz ere merkeagoa da. Demagun lorategian diseinatutako harria erabiliz egindako beste konposizio batzuk.\nRock lorategia - harriak "buru direnean"\nAlpino lorategia - azpimarratu landareen edertasuna\nAlpe urratsa - lorategia harrizko horman\nHarrizko konposizioa - irudimena askatu\nLorategi harritsua - omenaldia harriak edertasuna\nEdukiontzi rock lorategia edo "lore ohe eramangarria"\nRockery - bakarreko maila konposizio landare eta harriekin\nAlpeetako diapositibak lautada eta ez anitzeko mailen kontra.\nEta egoera hau aurrezki handiak ahalbidetuko du bere sorreran. Azken finean, ez duzu erliebe eta oinarria hornitu beharrik, behealdeko geruzako hondar eta legar hustuketa eta betetzea besterik ez duzu egin behar.\nHorrek esan nahi du denbora eta ahalegina askoz gutxiago behar dituela gailuak eta finantza materialak erosteko..\nAldi berean, rockeries, tamaina edozein izanik ere, itxura oso duina, eta nahiz eta miniaturazko konposizio dotorea eta originala izango da.\nKonposizioa osorik itxura izan dezan, legar egokia ateratzeko edo zaborrik egitea komeni da, baina ez duzu materiala zuzenean lorategian lurrean ipintzea, bestela zaila izango da belar sarkorrak kentzeko.\nEz izan beldurrik ametsetan sortzea amesten denean - ustekabeko irtenbideak eta jatorrizko dekorazioa, hala nola, legar koloretsua edo apaingarri zeramikoak, esaterako, itxura berezia eta berezia emango diozu zure konposizioari. Irabazi-irabazi irtenbide bat - koniferoak eta harriak konbinazioa.\nRock-lorategi mota hau da konposizioan eginkizun nagusia harriak - handiak, txikiak edo txiki-txikiak direla eta landareak soilik osagarri direla. Lorategi horren gailua lurzoruarekin lursail batean sartuko da.\nZuhaitzak eta zuhaixkak ez dira erabiltzen horrelako konposizioak sortzeko, arreta bere burua oharkabetuko baitute..\nErabat hautatutako belar landareek egingo dute, eta ez da beharrezkoa landare asko egon behar eta harriak erabat konbinatuko lirateke.\nRock lorategian ez bezala, landareak funtsezkoa da alpetar lorategian, baina begiak harrapatu behar dituzte, eta harriak, apaingarri gisa, beren edertasuna azpimarratu nahi dute.\nOso abantailatsua konposizioa ikusiko da - monosad landare bat eskainitako edozein. Paisaiaren irtenbide hori, jatorrizko itxuraz aparte, diseinuaren sinpletasunagatik bereizten da. Heather, koniferoak, gazte edo awls egindako alpe lorategi itxura bikaina.\nAlpino urratsa harri-horma miniaturaz osatutako konposizioa deitzen da.\nAtxikitze-horma klasikoa ez bezala, lurreratzea ez da bertikalki egiten, baizik eta plano horizontalean.\nObjektu bat sortzean, derrigorrezkoa da drainatzea eta lurra betetzeko. Zabaldu harriak gainean eta jarri landareak.\nPaisaiaren objektu original hau interesgarria izango da bai berak nola bai lorategiko eskaileretan.\nLore ohe bat edo lore-ohe bat sortzea nahi baduzu, zure behar estetikoekin harri bat erabiliz, baina aldi berean "ez doitzeko" Alpino estiloan, orduan konposizio harritsua moldatuko duzu.\nObjektu hau inprobisazio moduko bat da, dena zure irudimena soilik mugatuta dagoelarik, beraz, guneko edozein ertzean eta edozein baldintza argitan sor dezakezu, bai eguzkitsu batean bai itzalpean.\nEra berean, belar landareak, zuhaitzak eta zuhaixkak aldi berean erabil daitezke. Garrantzitsua da proportzio guztiak harmoniatsuak direla eta osagaiak elkarrekin ondo konbinatzen direla.\nLorategi harritsu ederrak lorategi iraunkorrak eta belar berdea dituena. Horrez gain, hainbat material interesgarri erabil ditzakezu, hala nola, koloretako beirak, harribilak edo legar apaingarriak.\nLorategi harritsua lursail lau batean eta malda batean koka daiteke. Paisaiaren objektu hau ia edozein erliebe egokia da.\nGarrantzitsuena, harriak eta tumuluak nagusitu behar dira landareak landatu diren txarrak forma elkarrengandik distantzia nabarmen bat baino gehiago.\nZuhaitzak eta zuhaixkak ez dira erabiltzen hemen, konposizioko objektu nagusiak harriak baitira, eta haien edertasunaren ardatza da..\nPerfektua lorategi harritsu iratzeak eta iraunkorrak lurrean estalkia landareak sortzeko, baldintza nagusia - jatorrizko itxura behar dute, baina hobeto - perfektua.\nJatorrizko paisaiaren aukera bikainena eta aldi berean irabazi duen ontzi bat da. Beren abantaila nagusia gunearen inguruan mugitzeko gaitasuna da.\nMini-lorategiak terraza, atseden hartzeko leku bat edo hiriko apartamentu baten balkoia apaindu dezakete. Eta egun hotzekin hasten direnean, konposizioak etxean jartzen badira, udaberrira arte atseginak izango dira.\nNormalean, edukiontzien lorategiak hainbat dekorazko ontziak erabiltzen ditu, adibidez, zeramikazkoak, baina harriak ere erabil ditzakezu zulo batekin, edo baita koko maskorrak ere, edo erregistroak eta zurtoinak.\nEdukiontzi bat aukeratzerakoan, hobe da material naturalen lehentasuna ematea, plastikoa ez da egokia, ikusmenak konposizioa merkeago baitu.. Era berean, lorategi hori sortzeko, miniaturazko landareak eta harri txikiak behar dira.\nEskakizun estetikoak objektu txiki baterako altua direnez, osagai guztiek konposizioaren proportzio eta legeak errespetatuz jarri behar dira.\nUlertu duzun moduan, badago alpetar irtenbide asko eta, azkenean, aholku bat: mota horretako edozein objektu sortzen hasi aurretik, lehenik eta behin, etorkizuneko konposizioaren plan bat marraztuko duzu, harriak eta lehortzeko landareak markatuko dituena; aldez aurretik beharrezkoak kalkulatuko ditugu beharrezko kopurua. materialak eta, beraz, beharrezkoak ez diren erosketak saihestu.\nNola landatu eta hazten marrubiak - marrubiak barietate "zoragarria"\nTomato bikainak "Boni mm": barietatea, abantailak eta desabantailak deskribatzea, laborantza\nHiru ahalegin modu erraz bat do-it-yourself eserlekua egiteko\nCopyright 2019 \_ Online larre nekazaria \_ Alpine Slide Alternative zure lorategian


Saio sinkronoen egunak: urriak 4, 6,13, 18, 20, 25 eta 27.\nKalitatezko komunikazioak gure lanaren etekinean nolako garrantzia duen ohartzea da.\nModu eraginkorrean komunikatzen laguntzen duten gaitasunak ikastea.\nLankideen, hizlarien... orokorrean partaideen arreta lortzea online bilera, hitzaldi edo antzeko batean.\nEmozioak eta urduritasunak kontrolpean edukitzea, interpretatzen eta jarrera egokia menderatzen ikastea.\nNerbioak nola kudeatu? Erlajazioa-konzentrazioa. Urduritasuna eta tentsioa arintzeko ariketa praktikoak.\nBegirada nola mantendu kamaran eta kamera aurrean hitz egiteko pautak. Nola-ren garrantzia praktikoak.\nGorputz mintzaira; presentzia, eskuak, keinuak... ariketa praktikoak.\nAhoskera; arnasa, abiadura, etenak, doinua, tonua… ariketa praktikoak.\nMintzaldi pertsuasiboa,eta, arrazionala-emozionala.\nKomunikazioa hobetzen laguntzeko estrategiak eta baliabideak.\nIkastaroa online irakaskuntzan oinarrituko da, alegia, saio sinkronoak izango dira uneoro eta, horretarako, Moodle irakaskuntza-plataforma batean oinarrituta dagoen UEUren Ikasgela Birtuala erabiliko da. Ikastaroa parte-hartzailea eta praktikan oinarritutakoa izango da, hots, ikastaroaren metodologia aktiboa, berritzailea, IKTez lagundua, parte-hartzailea eta konpetentzietan oinarritutakoa izango da.\nZazpi saio sinkrono izango dira guztira eta saio bakoitzak bi orduko iraupena izango du. Lehenengo zatian, kontzeptu teorikoak eta hainbat ariketa egiteko erabiliko dugu, esaterako, ahoskera landuko dugu, zer transmititzen dugun aztertuko dugu eta nola mantentzen dugun begirada online konektatuta gaudenean ikusiko dugu. Bigarren zatian, ikasle bakoitzak praktika bat egingo du berak aukeratutako gai bati buruz. Dinamika hauek irakaslearen eta gainerako ikaskideen feedbackak izango dituzte, eta, apurka, hobetzen joango dira.\nEguneratze-ikastaro modura homologatuta, 2021eko urriaren 4an Hezkuntza Saileko Hezkuntza sailburuordeak emandako ebazpenaren bidez, honako kodearekin: 2168348019.


Etiketa: lan fluxuen automatizazioa | Martech Zone\nEtiketa: lan-fluxuen automatizazioa\nLarunbata, urria 10, 2020 Larunbata, urria 10, 2020 Douglas Karr\nKonplexutasuna gero eta handiagoa den merkatu baten aurrean bezeroarentzat marruskadurarik ez duen negozioa egitea ez da erraza. Congaren espezializazioak eta soluzio multzo osoak merkataritza-eragiketetarako (Configure Price Quote (CPQ), Customer Lifecycle Management (CLM) eta Dokumentu Digitalen inguruko prozesuak) konpainiei konplexutasunari aurre egiten laguntzen die, bezeroaren esperientzia marruskagabea eskaini eta diru-sarrerak azkartu ahal izateko. Congarekin, negozioak azkarrago mugitzen dira gaur bezeroen beharrak asetzeko, arintasuna handituz\nMundu korporatiboaren zati handi batek Microsoft Office plataformen bidez edukia erabiltzen eta hedatzen jarraitzen du. Dokumentuen bertsioaren kontrola mantendu eta lan-fluxuak automatizatu nahi badituzu, ia ezinezkoa da lankidetzan zehar bertsioen mantentzea laneko fluxuen automatizazio tresna on bat eta dokumentu biltegi bat gabe. Marketin agentziek, batez ere edukiak merkaturatzeko estrategiekin, eduki horretatik asko ekoizten dituzte mahaigaineko ohiko aplikazioetan. Eta sistema eragilearen bilaketak ez dira beti modurik errazena


Euskara Archives - Jalgi hadi plazara\nIrailak 11-12. EHUko Uda Ikastaroak Donostiako Miramar Jauregian. Ikastaroaren izenburua: Hitanoa eta generoa: aberastasuna ala sexismoa? Hika galera nabarmenean da. Noka berriz, are azkarrago ari da desagertzen. Zergatik dira noka hiztunak urriago toka hiztunak baino? Nokaz berjabetzeak balio al dezake emakumeen ahalduntzerako? Gizonak eta emakumeak bereizten dituen hitanoa indartzea egokia da binarismo zorrotza leundu beharraren ahotsak entzuten diren garai honetan? Beñat Muguruzak zuzendu...\nGuk dakigula ez dute halakorik egin, baina Alberto Irazu kazetariak euskaraz egin du elkarrizketa zuzenean Radio Euskadin, ia 20 minutuko esperimentua. Galder Pérez da “Graffiti” saioko aurkezlea eta hark galderak gaztelaniaz egin zizkion (urtarrilaren 17an, audioa lotura honetan daukazue). Irazuk erantzunak euskaraz eta ondoren Pérezek laburpen motzak gaztelaniaz. Ia 20 minutuko elkarrizketan informazio errepikatze laburrek ez zuten hizketaldia astuna egin. Euskara ulertzen ez dutenen...


FLV, 50 urte: metodo eta joera berriak (euskal) hizkuntzalaritzan Nazioarteko Biltzarrerako ikerketak aurkezteko epea ireki da\nIruñean egingo da, martxoaren 6an eta 7an, Fontes Linguæ Vasconum aldizkari zientifikoaren 50. urteurreneko ekitaldien barnean.\nFontes Linguae Vasconum aldizkari zientifikoaren 50. urteurrena ospatzeko ekitaldien artean, Nafarroako Gobernuak, Euskarabidearen bitartez, nazioarteko biltzarra antolatu du argitalpenaren urteurrenaren inguruan. “FLV, 50 urte: metodo eta joera berriak (euskal) hizkuntzalaritzan”, Iruñean egingo da, martxoaren 7an eta 8an, Nafarroako Administrazio Publikoaren egoitzan.\nEuskalaritzaren alorreko azken aurrerapenez gain, nazioarteko hizkuntzalaritzak euskararen gaineko ikasketei egindako ekarpen teoriko-metodologikoak ere bilduko dira bertara.\nBiltzarrean zehar, bost ikerlariren lanak aurkeztuko dira; hots, horien ikerketa-proposamenak hautatuak izango dira. Aurkezteko epea dagoeneko irekita dago, eta azaroaren 15ean amaituko da. Biltzarrari eta proposamenak aurkezteko prozedurari buruzko informazio orokorra esteka honetan eskura daiteke.\nHorrez gain, Biltzarrean hamar lantegi edo workshop egingo dira diziplina-eremu ezberdinak sakontzeko: euskararen soziolinguistika, literatura, onomastika, didaktika, filologia, dialektologia, hizkuntza tipologia, gramatika formala, fonologia eta gramatika historikoa. Lantegi bakoitza hitzaldia emanen duen aditu batek zuzenduko du.\nEntzute handiko hiru hizlari\nBiltzarrean honako hauek bezalako hizkuntzalari handiek parte hartuko dute: Lyle Campbell (Hawáiko Unibertsitatea), Lola Pons (Sevillako Unibertsitatea) edo Joaquín Gorrochategui (Euskal Herriko Unibertsitatea).\nLehena hizkuntzalaritza historikoan eta hizkuntza gutxituen ikerketan aditua, erreferentziazko liburu eta artikulu frankoren egilea da, mundu osoko hainbat unibertsitatetan irakasle aritu da, eta hainbat nazioarteko sari irabazi du. Pons gaztelaniaren historian eta testuen edizioan aditua da, eta hizkuntzari buruzko dibulgazio-lan ugariren egilea ere bai. Azkenik, Gorrochategui Euskaltzaindiko eta Espainiako Erret Akademiako kide urgazlea da eta Europako Antzinateko hizkuntza egoeraren ikerketan aditua. Ehun lan baino gehiago argitaratu ditu horren inguruan.\nNafarroako Foru Aldundia, Vianako Printzea Erakundearen bidez, Fontes Linguae Vasconum: studia et documenta aldizkari zientifikoa hasi zen argitaratzen 1969an, euskal filologia eta hizkuntzalaritza arloko ikerketa zientifikoa ezagutzera ematearren.\nUrteak joan ahala, aldizkaria hizkuntzalaritzaren nazioarteko estandar akademikoetara doituz joan da esparru zientifikoan —filologian, literaturan eta hizkuntzalaritzan— erreferentziazko argitalpen bilakatu arte. Aldizkariak bide oparoa izan du, 125 zenbaki argitaratu baitira.\n2019an 50 urte beteko dira Fontes Linguæ Vasconum aldizkariaren lehen alea kaleratu zenetik.


Docker bidezko instalazioa – lab.radixu.info\nDocker bidezko instalazioa jarraitzeko argibideak jasoko dituzu orrialde honetan. Instalazio hau automatizatua da, eta zure sisteman bakarrik docker erabiltzeko beharrezko softwarea instalatuko du.\nZer da Docker?\nDocker, edukiontzi bidezko birtualizazio mota bat da. Ideia orokor bat egiteko: zure sisteman beste sistema-birtual batzuk sortuko dira eta softwarea horietan instalatuko da. Sistema hauek, beraien artean, beharrezkoa duten komunikazioa izango dute funtzionatu ahal izateko.\nHonekin, automatizazio-sistema isolatuta izango dugu gure sistemarekiko eta beharrezkoak ez diren fitxategiak instalatu beharrik ez dugu izango.\nInstalazioa automatizatuta dago (bai Docker eta baita automatizazioarena ere). Pausuz-pausu azalduko da dokumentu honetan instalazioa nola egin.\nInstalazioa abiarazteko, lehendabizi Github biltegia klonatuko dugu.\n$ git clone https://github.com/aritzz/radiocloud-docker-installer\nEta ondoren, instalazioa abiaraziko dugu.\n$ cd radiocloud-docker-installer\nBehin instalazioa abiarazita, Docker eta Docker-compose instalatuko dira sisteman. Ondoren, erreproduktorea instalatzea nahi duzun edo ez galdetuko zaizu. Dena batera instalatu daiteke (hori da gomendagarria) edo erreproduktorea kanpo utzi, eta beste ordenagailu baten instalatu.\nOrain, zain egotea besterik ez zaigu geratzen. Behin prozesua bukatuta, helbide eta erabiltzaile-pasahitz batzuk emango dizkizu.\nDatubasea administratzeko, phpMyAdmin duzu instalatuta http://localhost:8080 helbidean. RadioCloud administratzeko ordea, http://localhost helbidean daukazu. RadioCloud instalatuta egon arren, orain gure gustura konfiguratu behar dugu.\nBehin instalazioa burututa, http://localhost helbidera sartuko gara eta instalazio-prozesua hasiko zaigu. Aurrera jarraituko dugu eta ondorengo datu hauek erabiliko ditugu datubaseko instalaziorako:\nPasahitza: (kontsolan instalazioa bukatzean emango dizu pasahitz bat)\nJarraitzeko esango diogu eta zain egongo gara. Ez sakatu bi aldiz, prozesatzen ari da behin ematen diozunean. Prest dagoenean, jarraitu egingo dugu eta konfigurazioan nahi dituzun balioak sar ditzakezu, baina bi konfigurazio-parametro errespetatu behar dira:\nRadiocore direktorioa: /emisioa/\nRadiocloud direktorioa: /var/www/html/\nBi horiek ez badituzu errespetatzen, arazoak izan ditzakezu. Behin konfigurazioa bukatuta, erabiltzaile eta pasahitzak emango zaizkizu (normalean, admin/admin). Orain, kontsolara bueltatuko gara instalazio-fitxategiak ezabatzeko:\n$ sudo rm -rf /opt/radiocloud/web/install*\nEta gure instalazioa bukatuta izango dugu. Jada erabiltzen hasi zaitezke.\nGaldera da.. non daude datubaseko fitxategiak? eta web gunekoak? non sartu behar ditut nire musika eta bestelakoak? Hona hemen zerrenda:\nDirektorio orokorra: /opt/radiocloud\nLog fitxategiak: /opt/radiocloud/logs\nEmitituko diren fitxategiak: /opt/radiocloud/emisioa\nWeb gunea: /opt/radiocloud/web\nEmisioko defektuzko fitxategiak (hau da, musikarik edo irratsaiorik ez dagoenean, edo irratsaio batek kale egiten duenean emitituko diren audioak): /opt/radiocloud/emisioa/defektuzkoa\nKomenigarria da emisioko defektuzko fitxategien direktorioan hainbat audio sartzea.\nEdukiontzien egoera ikusteko (ea dena ondo dagoen, …), hainbat agindu jarriko ditugu hemen.\nEdukiontziak gelditzeko: sudo docker-compose down\nEdukiontziak martxan jartzeko (saiora lotuta): sudo docker-compose up\nEdukiontziak martxan jartzeko (lotu gabe): sudo docker-compose up -d\nDocker edukiontzien egoera ikusteko: sudo docker ps\nEdukiontzi bat berrabiarazteko: sudo docker-compose restart <edukiontzia>\nNon, <edukiontzia>: core (erreproduktorearentzat), web (web gunearentzat), phpmyadmin (administratzeko datubasea), mysql (datubasea), daemon (radiocore-daemon, podcasten deskarga eta igotzeak).\nHona hemen bideo bat prozesu hau erakusten duena.


Iheskide taldea itzuliko da – KULTUR SHAREA\nHatortxu Rock elkartasun jaian igoko dira Elorrioko musikariak oholtzara, abenduaren 28an.\nLau urteren ondoren, oholtzetara igoko da berriro Iheskide taldea, Hatortxu Rock jaian izango da hori, abenduaren 28an. Xabier Gallastegi Xaguk Gara egunkarian eskainitako elkarrizketan azaldu duenez, taldea behin baino gehiagotan elkartu da lokalean, “lagun artean zarata apur bat” egiteko asmoarekin, eta aitortu duenez, “kantak jotzerakoan izan ditugun sentsazioek asko lagundu digute Hatortxutik jasotako proposamena onartzeko orduan”.\nXaguk aitortu du gainera, “sarritan, zerbait edo norbait faltan duzun arte ez duzu behar beste baloratzen uzten dizun hutsunea” eta horixe bera gertatu zaio taldeari ere. Lau urteren ostean, “oinarri eta konplizitate horietara jotzeko beharra sumatu dugu. Horretan sostengatzen da Iheskide”.\nElorrioko musikariek 2016an iragarri zuten sare sozialen bidez, eguneroko konpromiso eta zailtasunen ondorioz, taldea desegin behar zutela.\n2004tik egon zen martxan laukoa, hasieran baina, Ihesbide izenarekin. 2006an kaleratu zuten lehenengo maketa eta, horren ostean, beste lau disko argitaratu zituzten.\nGaraitu ez gaituztelako izan zen taldeak argitaratu zuen azken lana, 2015eko abenduan eta handik hilabete gutxira hartu zuten desegiteko erabakia.\nEguneroko kontuek dakartzaten pisuagatik amaitu zuen Iheskidek bere ibilbidea, baina aurretik ere gorabehera asko izan zituzten. Taldekideen joan-etorriengatik boskote izatetik laukote izatera pasatu ziren, unearen arabera. Tronpi baxu-jotzailea urte askoan egon zen espetxean, taldean parte hartu ezinda. Gainera, 2008 eta 2009 bitartean, urte eta erdiz ia erabat geldirik egon zen taldea.\nTags: Iheskide, Iheskide taldea\n‘Gaueko’ izeneko diskoa plazaratu du Hartz taldeak\nKameratoia rallya urriaren 25etik 27ra, Lekeition


Arrolako Oppidumaren historia ikasgeletara eraman nahi dute - Busturialdeko Hitza : Busturialdeko Hitza\nArrolako Oppidumaren historia ikasgeletara eraman nahi dute\nHezkuntza arloko profesionalei zuzendutako hitzaldia emango du bihar Juan Jose Cepeda historialariak\nArrolagunek hezkuntza arloko profesionalentzako hitzaldia antolatu du biharko. Arratzuko Kultur Etxean izango da, 19:00etan.\nArrolako Oppidumaren historia ikasgeletara eraman asmoz, zuzendari, irakasle, begirale zein gurasoei zuzendutako berbaldia emango du Kantabriako Unibertsitateko irakaslea eta Arrolako Oppidumaren indusketa lanen zuzendaria izan den Juan Jose Cepedak.\nAztertu gabeko ikasgaia da Arrolako Oppiduma, eta Bizkaiko historian atal garrantzitsua den heinean, berau irakaslegoari ezagutzera ematea da asmoa, historiaren atal hori ikasgeletara eramateko jarraibideak, estrategiak eta tresnak eskainiz.\nHistoria liburuetatik aldentzeko eta bertoko historia, hurbiltasunez, bertoko ikasleei helarazteko modua izan daiteke Arratzuko Arrolako Oppiduma ezaguztzera ematea. Horrela, izen bereko mendi tontorrean dagoen aztarnategia eta bere interpretazio zentrora egiten diren bisita gidatuaen kanpaina emango diete ezagutzera biharko hitzaldian.\nArratzuko alkate Josu Sabin Olanok esan duenez, “Bizkaiko Foru Aldundiko Ondare Sailak 2000. urtetik Arrolako Oppidueam egindako indusketak, ikerketak eta berreskurapen lanen ostean lortutako ezagupenak herritarrekin partekatu nahi ditugu, bereziki etorkizuneko belaunaldiekin. Arratzun oso harro gaude historiaren atal honen altxor paregabea herrian gordetzen dugulako”.\nHitzaldiaeren ostean, luntxa emango dute. Hain zuzen, Burdin Aroan Arrolan jaten ziren elikagaiekin egindako jakiak dastatzeko aukera izango dute.


Sareko kontzertu aretoak\t| Irristatzen\n« Musikaz sarean | Hasiera | Lagunak ikusten »\n2002ko urriak 10, Osteguna\t| Irristatzen\t|\nSareko kontzertu aretoak\nAmarauneko ibilera birtualetan irakurri dut albistea: Kevin Mitnick-ek liburua argitaratu du eta bere ordenagailu eramangarri bi saldu ditu. Mitnick inoizko hackerrik famatuena izan da baina gizajoari aspaldi ez diote epaileek makina horietara hurbiltzen uzten eta. Diru beharrean ei dagoenez, 90ko urteen hasieran hainbat enpresa handiren zerbitzarietara sartu eta dirua ebasteko erabili zituen ordenagailuok saltzea erabaki du. Egun erabat zaharkituta dauden makina horiek balio sinbolikoa dute eta fetitxistaren batek erosiko ditu aurki.\nInteresgarriagoa izango da, seguru, liburuan esaten duena. Berak �hezigarri� moduan aurkezten duen lan horretan enpresetako arduradunak engainatzeko teknika batzuk azaltzen ditu, euren ordenagailuetara sarbidea lortzeko baliagarriak, baina bertako istorio guztiak asmatuak direla dio, zer gerta ere, epaiketan errugabea zela esan baizuen.\nBaina beste gai baten bila ibili naiz, gehienbat, asteon. Iragan ostegunean sareko musika aldizkariez jardun nuen eta gaiarekin lotutako beste webgune batzuei erreparatu diet: zuzeneko musika eskaintzen duten aretoei. Sarean areto askok informazioa ematen dute euren jarduerez eta programazioaz.\nEsaterako, Bergarako Jam aretoak bere salajam.com webgunean rock eta techno arloak desberdintzen ditu, programazio ezberdina baitaukate. Plazagunea enpresak eginiko webgune horretan aipagarria da eztabaidagune baten presentzia. Eztabaidatzea ondo dago baina moderatzaile bat egon ezik antzuak bihur daitezke eztabaidak, irainez eta zentzugabeko mezuz beteta. Aretoaren agenda posta elektronikoz jasotzeko harpidetza egiteko aukera damaigu Jam-ek.\nBilboko zein Ondarroako Kafe Antzokien gaineko informazioa biltzen da kafeantzokia.com webgunean. Bertan, areto bien gaineko informazioa dago, hilabeteko agendak, datozen kontzertuen aurrerapenak, lehiaketak eta berripaper elektronikorako harpidetza. Hori ere egiten du azkena.com webguneak, Gasteizko zein Bilboko aretoen programazioa posta elektronikoz jaso baitezakegu. Halaber, Bilbon joko duten taldeen gaineko informazio zabala izan ohi du.\nGure mugetatik kanpo, badira areto ezagun asko, webgune ikusgarriekin. Esaterako, inoiz Radio 3-en entzungo genituen izenak gogoratuz, Bartzelonako Razzmatazz aretoarenak bere bost guneen gaineko informazioa ematen du flash irudiekin eta diseinu ikusgarriarekin. Bertako Bikinirenak ere, hain ikusgarria ez izanik, programazioa eskaintzen du.\nMadrilgo areto famatuek presentzia eskasagoa dute sarean. Munduko musiketan berezitua den Suristan aretoak bere programazioa eskaintzen du, baina La Riviera handiak ez du webgunerik. Ezagunetan ezaguna, kamisetak saltzen musikarekin baino diru gehiago egiten duen New York-eko CBGB areto txikiak oso webgune bitxia du, elkarrizketa, audio zati, argazki galeria eta denda birtualarekin.


Euskal teknologia, offshore sektorearen azken berrikuntzetan - SPRI\nEuskal teknologia, offshore sektorearen azken berrikuntzetan\nIngeteam nazioarteko taldeak bi sorgailu eoliko dituen turbina anitzeko munduko lehenengo plataforma eoliko flotagarria abian jartzeko proiektuan parte hartu du, Kanaria Handia irlatik hurbil kokatutako prototipoan.\nWIP10+ prototipoak 40 tonako pisua du eta 100 KWeko 2 motorrez hornituta dago\nIngeteam konpainiak turbina anitzeko munduko lehenengo plataforma eoliko flotagarria abian jartzeko proiektuan parte hartu du, ekipamenduko bi sorgailu eolikoak integratuz eta potentziako elektronikaren sistema eta honen kontrola diseinatuz. Proiektu garrantzitsu honetan izandako parte-hartzeari esker, konpainiak offshore sektorean duen posizionamendua indartu du.\nWIP10+ prototipoa Ozeano Atlantikoan finkatu da, Kanaria Handia irlatik 1,3 itsas miliara, 40 tonako pisua du eta 100 KWeko 2 motorrez hornituta dago alboetara makurtutako dorreetan.\nTurbina anitzeko munduko lehenengo plataforma eoliko flotagarria\nEnergia 17 maiatza, 2021\nEnergia 12 maiatza, 2021\nEuskadik bat egin du gaur Europako Itun Berdearekin, eta bere ibilbide-orria proposatu du etorkizun...Leer más\nIkusmen artifizialeko soluzioak forjaketaren industriarako


Tubos Reunidos Taldeak hurrengo urteetarako Plan Estrategikoa aurkeztu du - CNT Sindikatua\nCNTko sail sindikaletik hurrengo irakurketa egin dugu: zalantzarik gabe, taldea prestatzen ari dira etorkizunean beste talde handiagoren bati saltzeko; horregatik, plan hau salmenta erakargarriagoa egiteko berregituraketa bat baino ez da.\nHorretarako, Taldeak lehiakortasuna handitzea planteatzen du. Honek langileon mugimendu guztien gaineko kontrol handiagoa (hain zuzen ere, Planean aipatzen den "datuaren kultura") suposatuko luke. "Datuaren kulturari" dagokionez, dagoeneko Amazon multinazionalaren adibideak daude, besteak beste. Kontrol neurri hauen artean, esaterako, produktibitatearen izenean komunera joateagatik langileak zigortzen dituzten algoritmoak egon litezke.\nLehiakortasun hori hobetzeko saiakeran, lanpostuen funtzio aniztasunean sakonduko da, egunero ikusten dugun bezala. Horrek eragin negatiboa du gure lanean, zein lanpostu berrien sorreran, lanaren banaketari garrantzia eman beharko litzaioketenean: langileak edozein lan egiteko gai garenean, langile berrien kontratazioa aurrezten diogu gure enpresari eta hau ez da guretzat onuragarria.\nFinantza-egoera berriz negoziatzeaz hitz egiten da. Argi geratu behar da hartzekodunek langileen aurkako neurriak eskatuko dizkiotela enpresari; Epe ertainerako helburuetako bat enpresa saltzea izanik, inplizituki, gure birfinantzaketa hori eskuratu ahal izateko langileon baldintzen txarragotzea mahai gainean jartzen ari dira.\nTaldeak planteatzen duen politika kaleratze-negoziatuak dira, eta azpimarratu nahi dugu lan-karga soberan dagoen testuinguruan gauzatu nahi dela.\nZenbait atalen itxiera partzialak, zein osoak, planteatzen ari dira (Acecsa, Altzairutegia Produktu Tubularrak) salketarako taldea erakargarriago egiteko. Baina ez produkzioaren ikuspuntutik, ekoizpenak bideragarria izaten jarraitzen baitu. Atal berriei dagokienez (Amurrio), honek ekoizpen-prozesuen berregituraketa baino ez dakar eta ez da egoera berririk sortuko.\nEnpresak 112,3 milioi euro jaso ditu SEPIren Enpresa estrategikoen kaudimenari laguntzeko funtsaren bidez; Planak, ordea, 60 milioiko inbertsioa baino ez du aipatu. Nora joan da gainerako dirua?\nCNTko sail sindikaletik uste dugu Plan Estrategiko honek ez duela enpresaren jarraitasunaren aldeko apustua egiten (saltzetik harago). Aipatutakoak, neurri kosmetiko hutsak dira, helburua empresa saltzea izanik. Langileon baldintzek okerrera egingo dute, gu izanik enpresari irabaziak sortzen dizkiogunak.\nHorregatik, Enpresaren Plan Estrategikoak kontrola berreskuratzearen alde egin beharko luke, kontrol-mugimendu espekulatiboekin amaituz; enplegua sortzen duten inbertsioak sortu beharko lituzke, zetru guztien bideragarritasunaren alde eginez, enpresa ingurumenarekiko jasangarritasunaren eredu bihurtuz, etab.\nCNT-TRI sail sindikala\nICL-CIT nazioarteko erakundeak ongi etorria eman dio Britainiar Uharteetako IWWari


«Gizonezkoek ogia banatu badezakete, guk zergatik ez? Hori da nire leloa»\n15 apirila, 2015 Motzean 1327\nAingeru Legorburu, ogi banatzailea.\nAingeru Legorburu (Zumarraga, Agiñaga, 1966) Illargi okindegian lanean hasi zen orain zortzi bat urte. Hasieran biltegian aritu zen, ogia banaketarako prestatzen. Ondoren, bi lankidek erretiroa hartu zutenean banaketan hasi zen. Banaketa lana, edozein dela ere, gizonezkoen lan esparrua izan da tradizionalki. Legorburuk eta bere hainbat lankidek furgoneta gidatu, eta hala herrigunean nola baserriz baserri banaketa emakumezkoen lana izan, badela, agerian uzten du egunero.\nBiltegitik banaketa egiteko urratsak bertigoa eman al zizun proposatu zizutenean?\nEgia esateko bai. Furgoneta sekula gidatu gabe nengoen, eta neguko elurteek beldurra eman zidaten. Eguraldi txarrarekin oso zaila egiten da behar den tokira iristea. Halakoetan, behin baino gehiagotan furgoneta argiak piztuta laga dut errepidean eta oinez joan naiz ogia uztera. Pena ematen dit bezero edadetuak ogirik gabe geratzea.\nHonezkero ohituko zinen furgonetarekin gidatzen duzun hori ez baita nolanahikoa.\nBai, orain Legazpiko banaketa egiten ari naiz eta herrigunean izanda furgoneta handia behar dut.\nAurretik Ezkio-Itsaso eta Legazpiko auzoetan eta baserrietan banatu duzu ogia. Banaketa era hori aspladikoa da, ezta?\nBai, baserri batzuk tokitan daude. Bezeroak ateratzen dira ogiaren bila edo ogiaren luzera duten postontzietan zein zuhaitz adarretatik zintzilik dauden poltsatan uzten dugu ogia. Oso sistema tradizionala da.\nLuzaroan iraungo duela uste al duzu?\nEz. Baserrietako bezero asko eta asko edadetuak dira. Haiek joaten direnean banaketa mota honek zentzua galduko duelakoan nago. Dagoeneko gertatzen ari zait Legazpiko baserri batzuetan, adinekoak zendu eta baserrietan geratzen direnak, kalean lan egiten dutenez, ogia kalean bertan erosten dute.\nBaina oraindik egon badaude.\nBai, eta aspaldi egiten zuten eran ogia eramatea eskertzen dizute. Garaian garaiko produktuak oparitu, eta esker ona agertzen dizute: aranak, sagarrak, intxaurrak… Gauza polita da hori. Hamabost egunean ez bazoaz, itzultzean zure falta sumatu dutela adierazten dizute.\nHori ere garai bateko ohitura da, ezta?\nBai, lan honen alderik ederrena da, jendearekin egotea, alegia. Goxo hartzen zaituzte eta batzuetan badirudi zure zain daudela hitz egiteko, nahiz eta eguraldiari buruzko hitz soilak izan. Horrek asko betetzen nau. Gainera, eguraldi txarra egiten badu baserriraino ez joateko esaten dizute.\nElurra al da okerrena?\nZalantzarik gabe. Gainditu egiten nau. Eguna ilun-ilun datorrenean eta errepideak elurtuta badaude izutu egiten naiz.\nEmakumezkoa izatea traba izan al da?\nEz, gizonezkoek ahal badute, guk zergatik ez? Hori da nire leloa. Ez ditut hiru kaxa aldi berean eramango, baina banaketa berdin-berdin egingo dut.\n« Inazio Usarralde eta Joxepa Madariaga\nSaturraranen preso »


Erakutsiz 168 nongo 888 Jabetzak - PAG 14/74\npisu - Elche (Altabix) , Eraikitako azalera 60m2, 2 Gelak, 1 bainugelak, Igogailua.\nLursaila - Elche pedanias (Derramador) , Eraikitako azalera 60m2, 8000m2.\npisu - Elche (Toscar) , Eraikitako azalera 130m2, 4 Gelak, 1 bainugelak, 20 Itsasora distantzia, Igogailua.\npisu - Elche (Sector Quinto) , Eraikitako azalera 60m2, 1 Habitacion , 1 bainugelak, Igogailua.\n65.000 € - 290 €/hilabetea\nMerkataritza-lokala - Elche (Corte Ingles) , Eraikitako azalera 70m2.\nMerkataritza-lokala - Elche (Altabix) , Eraikitako azalera 55m2, Kanpoko guztia.\npisu - Elche (Altabix) , Eraikitako azalera 101m2, 3 Gelak, 1 bainugelak.\nMerkataritza-lokala - Elche (Corazon de Jesus) , Eraikitako azalera 96m2.\nMerkataritza-lokala - Elche (Asilo - Pisos Azules) , Eraikitako azalera 83m2.\npisu - Elche (Corazon de Jesus) , Eraikitako azalera 83m2, 3 Gelak, 1 bainugelak, Igogailua.\npisu - Elche (Sector Quinto) , Eraikitako azalera 110m2, 4 Gelak, 1 bainugelak, Igogailua.\npisu - Elche (Corazon de Jesus) , Eraikitako azalera 100m2, 3 Gelak, 2 bainugelak, Kanpoko guztia.


Uckaiak bere lehenengo diskoa aurkeztuko dau Kiñu Gaztetxean\nUckaia eta Zeinke talde arratiarrak kontzertua eskeiniko dabe urtailaren 27an, iluntzeko 20:30ean Igorreko Kiñu Gaztetxean. Bertan Uckaia taldeak, urtailaren 5ean kaleratutako bere lehen diskoa aurkeztuko dau.\nSei kanta batzean dauz Zer? izeneko diskoak. Taldea 2014an sortu zan Areatzan. Hainbat lagun taldetik pasau ostean, lau dira egungo partaideak: Aitor Ipiña, bajua eta abotsa; Lander Txabarri, gitarrea eta koruak; Lander Elorriaga, gitarrea eta Ager Barragan, bateria. Taldeak Hardcore melodikoa egiten dau.\nZeinke taldea be 2014an sortu eben Zornotza, Bedia eta Lemoako hiru lagunek. Taldeak disko bat kaleratu eban 2016an, Sormena, kemena titulupean. Kolazinoko Mendi Eguneko abestia be eurak sortutakoa da. Zeinke, Jon Uriartek (gitarrea eta abotsa), Pablo Ruizek (bajua) eta Mikel Muesasek (bateria) osotuten dabe.


Arrasate Eskubaloi Eskerrik asko Arrasate!! Zorionak Arrasate Eskubaloi!! - Arrasate Eskubaloi\nArrasate Eskubaloi osatzen dugun guztion partez eskerrak eman nahi dizkiegu beraien lanari esker amets hau gauzatzen lagundu diguten dutenei. Bereziki gogoan ditugu Joxean, Mariano eta Pitxi beraien esfortzuarekin eta lan itzelarekin 2018. urte honetan gure klubak 40 urte betetzea lortu dutelako.\nGure eskerrik beroenak lehenik eta behin gure taldeari: entrenatzaile, delegatu eta batez ere jokalariei, kantxan dena eman dutelako beste behin ere. Hiru partidu hiru egunetan. Azken txanpa honetara nekaturik iritsi ziren, baina beste behin partiduaren ordua iristean barne transformazioa eman eta azken momenturarte borrokatzeko prestatzen ziren, beti indarrak ahitzeko mugan. Mila esker baita fisioei, Gorka eta Rober, gure jokalariak berriz ongi egoteko ardura hartu eta berandurarte eginiko lanagatik. Antolakuntzarako behar izan ditugun bolondres guztiei ere eskerrak eman nahi dizkiegu; zerbitzari lanetan, kamisetak saltzen, beste klubei laguntzen, aparkalekua zaintzen… egon diren guztiei. Marce argazkilariari eta gure herrian urte guztian komunikabideetan lan egiten duten pertsonei ere esker mila, oroitzapen ederrak utzi dizkigute argazki, bideo eta albisteekin.\nApartekoa izan da gainera gure talde txikietako, infantil eta kadete taldeetako, jokalarien jarrera, beti taldea animatuz eta aurkariak ziren jokalari eta jarraitzaileek ere txalotu zituzten beraien jarrera eta transmititutako alaitasunagatik. Musikariak ere etengabe aritu ziren giro alaia harmaila inguruan jartzen eta nola ez, Iturripera hiru egun hauetan taldea animatzera hurbildu diren jarraitzaile guztiei, azken partidurako mailaz zuzenean igotzea ezinezkoa zela jakin arren azken unerarte taldearekin egon direnei.\nAmaitzeko, mila esker baita Arrasateko Udalari, beraien laguntzarik gabe hau guztia aurrera eramatea ezinezkoa izango baitzen eta Mondragon Unibertsitateari ere beraien instalakuntzen erabilera baimentzeagatik\nDenoi esker mila, nahi gabe izan bada ere Arrasate Eskubaloiko historiaren zati garrantzitsu bihurtu baitzarete.


Irekia Eusko Jaurlaritza - Gobierno Vasco :: Eusko Jaurlaritzak bultzada berria emango dio Bermeoko Portuari, lonja handitzeko lanen hasierarekin eta Xixiliko-Erroxapeko lanen amaierarekin\nEusko Jaurlaritzak bultzada berria emango dio …\n\nEusko Jaurlaritzak bultzada berria emango dio Bermeoko Portuari, lonja handitzeko lanen hasierarekin eta Xixiliko-Erroxapeko lanen amaierarekin Iturria: Irekia\n\n\nBermeoMuelle_Tapia_002.JPG Iturria: Irekia\n\nBermeoMuelle_Tapia_004.JPG Iturria: Irekia\n\nBermeoMuelle_Tapia_006.JPG Iturria: Irekia\n\nBermeoMuelle_Tapia_007.JPG Iturria: Irekia\n\nBermeoMuelle_Tapia_008.JPG Iturria: Irekia\n\nBermeoMuelle_Tapia_009.JPG Iturria: Irekia\n\nBermeoMuelle_Tapia_010.JPG Iturria: Irekia\n\nBermeoMuelle_Tapia_011.JPG Iturria: Irekia\n\nBermeoMuelle_Tapia_012.JPG Iturria: Irekia\n\nBermeoMuelle_Tapia_013.JPG Iturria: Irekia\n\nBermeoMuelle_Tapia_014.JPG Iturria: Irekia\n\nBermeoMuelle_Tapia_015.JPG Iturria: Irekia\n\nBermeoMuelle_Tapia_016.JPG Iturria: Irekia\n\nBermeoMuelle_Tapia_017.JPG Iturria: Irekia\n\nBermeoMuelle_Tapia_018.JPG Iturria: Irekia\n\nBermeoMuelle_Tapia_019.JPG Iturria: Irekia\n\nBermeoMuelle_Tapia_005.JPG Iturria: Irekia\n\nBermeoMuelle_Tapia_21.JPG Iturria: Irekia\n\nBermeoMuelle_Tapia_25.JPG Iturria: Irekia\n\nBermeoMuelle_Tapia_22.JPG Iturria: Irekia\n\nBermeoMuelle_Tapia_20.JPG Iturria: Irekia\n\nBermeoMuelle_Tapia_24.JPG Iturria: Irekia\nXixili eta Erroxape moilak konpontzeko lanak 2019ko azken hiruhilekoan amaituko dira\n135.267,66 €-ren truke (BEZ aparte) lizitatu da arrain lonja handitzeko obra, lanak urtea amaitu aurretik hasteko aurreikuspenarekin\nTapiak adierazi duenez, “legealdi honetan 12,3 M€ inbertituko dira Bermeoko portuko jarduketetan”\nBermeoko Portuko Xixili eta Erroxape moiletan egiten ari diren konponketa lanak amaierara hurbiltzen ari dira, eta biak ere 2019ko azken hiruhilekoan bukatuko direla baieztatu da.\nEusko Jaurlaritzak bultzada berria eman nahi dio Bermeoko Portuari, eta bisita bat egin du obratara, Arantxa Tapia Ekonomiaren Garapen eta Azpiegitura sailburua eta Aritz Abaroa Bermeoko alkatea buru direla. Bisitan, portu, itsaso eta arrantza gaietako agintari nagusiak egon dira eurekin: Bittor Oroz Nekazaritza, Arrantza eta Elikagai Politika sailburuordea; Aitor Etxebarria Portu eta Itsasoko Gaietako zuzendaria; Leandro Azkue Arrantza eta Akuikultura zuzendaria; eta Edurne Egaña EKP- Euskadiko Kirol Portuak sozietateko zuzendaria.\nApustu hori, Bermeoko Portuan egin diren eta planifikatuta dauden proiektu garrantzitsuetan islatzen da. Etenik gabeko inbertsio jarraiak egin dira, izan ere, Tapiaren hitzetan, “legealdi honetan 12,3 M€ inbertituko dira Bermeoko portuko jarduketetan”.\nXixili eta Erroxape moilen konponketa\nObra honek, Erroxape eta Xixili moilen konponketa barne hartzen du eta proiektua bi lotetan banatuta dago. Jarduketak, moilek erakusten duten narriadura egoera konpondu nahi du. Egoera hori itsasoaren ekintzak eta merkataritzako enpresen kargan eta deskargan aritzen diren makina astunen erabilerak eragin dute.\nErroxape moilan, proiektuko 2. LOTEAN, azalera osoko zoladura berriro ipintzeaz gain, kaltetutako zerbitzuak berrezartzen ari dira, eta merkataritzako kaien drainatze sare berria ari da egiten. Amilburuaren gailur kota 0,5 metro altxatuko da. Jarduketaren esleipen aurrekontua 1.508.704,95 eurokoa izan da, BEZ aparte.\nXixili moilaren konponketari dagokion 1. LOTEAN, egitura konpontzen eta biltegiratze gunearen zoladura hobetzen ari da, portuaren behar berrietara egokitzeko. Horrez gain, ukitutako zerbitzuen berrezarpena osatuko da, eta merkataritzako kaien drainatze sare berria egingo da. Oraingo honetan, esleipen aurrekontua 1.027.651,54 eurokoa izan da, BEZ aparte.\nArrain lonja handitzea\nTapia sailburuak iragarri duenez, 1.135.267,66 € (BEZ aparte) oinarrizko aurrekontua duen lonja handitzeko lizitazio prozesua hasi ondoren, lanak urte amaiera baino lehen hastea aurreikusten da. Aurreikusitako egikaritze epealdia 6 hilabetekoa da. Hori dela eta, 2020ko udarako amaituta egongo litzateke.\nBermeoko arrain lonja handitzeko lanarekin bilatzen dena, egungo lonjaren funtzionamendu arazo larrienak konpontzea da, egungo instalazioen ahalmena handituz, bi helburu nagusirekin:\nArrain kutxen eta tinen biltegiratzeari dagokionez eskatzen diren higiene-osasun baldintzak betetzea, Lonjaren egitekotik sortutako eskariei behar bezala erantzun ahal izateko (une honetan, arrain kutxak eta tinak biltegiratzeko gunea, lonjatik 200 metrora dagoen nabe batean dago, kanpoan).\nEraikina handituko den gunean egongo den izotz fabrikaren kokalekua posible egitea, siloari, itsasontziei eta kamioiei hornidura egokia eman ahal izateko.\nUne honetan, lonjak 2.413,65 m²ko azalera du. Hartutako soluzioaren arabera, dagoen eraikinari modulu bat gehituko zaio, geometria errepikatuz, azalera osoa 3.284,24 m²raino handituz. Horietatik 2.642,28 m² beheko solairuan egongo dira (handitzearen ondorioz, eraikitako azalera 870,59 m² handiagoa izango da)\nProgramaren banaketari dagokionez, beheko solairuan 787,46 m² gehituko dira kutxak eta tinak biltegiratzeko, izotz silorako, biltegi eta instalazioetarako eta igogailuak eta eskailerak egiteko. Lehen solairuan 51,56 m² gehituko dira, izotz fabrikarako.\nEusko Jaurlaritzak aurreikusten duenez, izotz fabrikaren instalazioa 1 M€-tan (BEZ aparte) lizitatuko du 2020ko lehen seihilekoan, lonjaren obra zibila amaitu ondoren lanak hasi ahal izateko.\nBabes dikearen kokotearen konponketa\nTapia sailburuak aurreratu duenez, deskribatutako jarduketez aparte, Bermeoko “Babes Dikearen barruko mantuaren indartze lanak” ari dira egiten. Ekaitzak eragindako kalteen ondoren 2016an adierazitako larrialdi obraren bigarren fasea da.\n2017an amaitu ziren dikea konpontzeko lehen faseko lanak, 5.393.182,51 €-ko zenbatekoarekin (BEZ barne). Helburua, 2020ko lehen seihilekoan jarduketaren 2. fasea lizitatzea da, 1.540.941,49 €-rengatik (BEZ aparte), eta 6 hilabeteko iraupenarekin.\nItsas-aisia erabilerako instalazioak\nInstalazioetan itsasontziak lehorreratzeko egin diren hobekuntza garrantzitsuekin, gurdietan eta garabien gunean, nabarmen hobetu da zerbitzu horien prestazioa.\nLegealdiaren hasieran, bidean doazen ontzietarako egokitu zen pantalanari esker gero eta gehiago dira portura heltzen diren aisialdirako ontziak eta horretarako eskaria ere gero eta handiagoa da. Horrek agerian uzten du Bermeoko portuari zerbitzu instalazio egokiak eta itsasoa aisiarako erabiltzen duten pertsonen beharrekin bat etorriko direnak, emateko beharra.\nHalaber, turismo nautikoarekin erlazionatutako jarduera berrien garapenaren ondorioz, beharrezkoa da bidaiariak ontziratzeko eta lehorreratzeko pantalanaren instalazioa, itsasoko turismo jarduera horiek aurrera daramatzaten enpresek euren lana egin dezaten.\nHelburua behar horiei erantzutea da, eta baita aisiarako ontziak amarratzeko leku kopurua handitzea ere, pantalanak instalatuz Artza inguruan. Une honetan proiektu horretan lanean ari dira, 2020ko udarako gauzatzeko xedez.\ntapia_hurrengo_obrak_portua... behera kargatu (1 MB)\ntapia_dique_lanak_eu.mp3 behera kargatu (2 MB)\ntapia_bermeo_lanak_portuan_... behera kargatu (1 MB)\nintervencion_tapia_bermeoko... behera kargatu (10 MB)\ntapia_dique_lanak_eu.mp4 50 MB\ntapia_hurrego_obrak_portuan... 30 MB\nrecursos_tapia_bermeoko_por... 200 MB\nBermeoMuelle_Tapia_004.JPG 2 MB (JPG)\nBermeoMuelle_Tapia_002.JPG 2 MB (JPG)\nBermeoMuelle_Tapia_006.JPG 2 MB (JPG)\nBermeoMuelle_Tapia_007.JPG 2 MB (JPG)\nBermeoMuelle_Tapia_008.JPG 3 MB (JPG)\nBermeoMuelle_Tapia_009.JPG 3 MB (JPG)\nBermeoMuelle_Tapia_010.JPG 2 MB (JPG)\nBermeoMuelle_Tapia_011.JPG 2 MB (JPG)\nBermeoMuelle_Tapia_012.JPG 2 MB (JPG)\nBermeoMuelle_Tapia_013.JPG 2 MB (JPG)\nBermeoMuelle_Tapia_014.JPG 2 MB (JPG)\nBermeoMuelle_Tapia_015.JPG 2 MB (JPG)\nBermeoMuelle_Tapia_016.JPG 1 MB (JPG)\nBermeoMuelle_Tapia_017.JPG 2 MB (JPG)\nBermeoMuelle_Tapia_018.JPG 3 MB (JPG)\nBermeoMuelle_Tapia_019.JPG 2 MB (JPG)\nBermeoMuelle_Tapia_005.JPG 2 MB (JPG)\nBermeoMuelle_Tapia_21.JPG 3 MB (JPG)\nBermeoMuelle_Tapia_25.JPG 3 MB (JPG)\nBermeoMuelle_Tapia_22.JPG 4 MB (JPG)\nBermeoMuelle_Tapia_20.JPG 3 MB (JPG)\nBermeoMuelle_Tapia_24.JPG 4 MB (JPG)\nBermeoMuelle_Tapia_23.JPG 4 MB (JPG)\nBermeoMuelle_Tapia_27.JPG 3 MB (JPG)\nBermeoMuelle_Tapia_26.JPG 3 MB (JPG)\nAritz Abaroa, Bermeoko alkatea


Produktu eta zerbitzu guztiak\nFOKU ekoiztetxeak produktu eta zerbitzu aukera zabalak proposatzen ditu. Informazio zerbitzuei dagokionean, argazki eta bideoz osaturiko aktualitatearen jarraipen zerbitzua eskaintzen du, baita ere, 4G/5G motxilarekin edota bestelako konexio sistemekin inplementatzen diren zuzenekoak ere. FOKUk egunero egunero, aktualitate koberturari dagozkion 40 lan egiten ditu, Araba, Bizkaia, Gipuzkoa eta Nafarroan. Madrilen eta Bartzelonan ere argazkilari zerbitzua dauka.\nInformazio kobertura zerbitzuaz gain, zerbitzu korporatiboak ere eskaintzen ditu FOKUk. Hala nola spot publizitarioak eta bideo promozionalak, estudioko argazkiak edota sare sozialetara zuzentzen diren eduki audiobisuala ekoizten ditu. Ekitaldien antolaketan eta zuzeneko bideo seinalearen ekoizpenean ere urteak daramatza lanean.\nFOKUk argazki eta bideo edukien artxibo zerbitzua eskaintzen du. Propioak eta hirugarrengo batentzat ekoiztu diren edukiak jaso, dokumentatu, artxibatu eta mantentzen ditu Bukatzeko, FOKUk telebistara emititzen diren entretenimendu formatuak ekoizten ditu ere.\nHedabideei eskainitako zerbitzuetan, argazki eta bideo kobertura eta zuzenekoen ekoizpen zerbitzua eskaintzen du FOKUk.\nEnpresa, instituzio eta elkarteen komunikazio beharretara zuzenduriko eduki audiobisualak ekoizten ditu FOKUk, hala nola, ekitaldien zuzeneko ekoizpena ere.\nTelebistarako edo web bidez emititzeko tematika ezberdinetako entretenimendu formatuak ekoizten ditu FOKUk.\nFOKUk eremu audiobisualean dauden produktu ezberdinak ekoizteko gaitasuna dauka,\nhelburu eta formatu ezberdinetako produkzioak, bezero eta behar anitzei erantzunez.\nBuruan izkutuan zegoen ideia printza bat, intuiziora iristen ez zena, produktu bat izatera eramateko ausardia.\nTelebistarako entretenimendu programak ekoizten ditugu.\nGertaera batetan arakatu, testigantzak jaso, ikuspegi ezberdinak bilatu, dokumentatu eta prozesuan istorio bat eraikitzea gustatzen zaigu.\nTelebistarako zein sare sozialetarako eta publizitate helburuekin egiten diren mota askotako formatoak ekoizten ditu FOKUk.\nEkitaldien zuzeneko ekoizpenak\nZuzeneko emisio batek publiko ezberdinak ekitaldiarekin konektatzeko aukera ematen du, irudi eta soinu kalitatea inoiz baino garrantzitsuagoa da orain.\nZuzeneko bideo seinalea sare sozialetara\nBideo seinalea jaso eta helmuga ezberdinetara eramateko gaitasuna daukagu, sare sozial eta webgune ezberdinetan seinalea emitituz, publikoaren bila joanez.\nArgazki eta bideo informatiboak\nAktualitatearekin lotura duten ekimenak argazki zein bideo formatuan jasotzen ditugu, hedabideei banatzeko edo ekitaldiaren antolatzaileei entregatzeko.\nBideo eta argazki artxibaketa\n2.000.000 argazki eta milaka bideo grabazio jaso, estandarizatu, dokumentatu eta artxibatzen ditu FOKUk. Propioak zein hirugarrengoen artxiboak kudeatuz.\nKontatu iezaguzu zure istorioa\nCopyright © 2021. Eskubide guztiak gordeta.


Erresuma Batuak WhatsApp-i lankidetza eskatzen dio Androidea\nRafa Rodríguez Ballesteros | | Berri, Tutoretzak, Whatsapp\nJoan den astean Britainia Handiko hiriburuan gertatutako zorigaiztoko istiluen ostean, dagoeneko zorrotz samar dagoen eztabaida sortu da berriro. Berriro ere bilaketa polemikoa datuen babesaren eta segurtasun nazionalaren arteko oreka zaila. Eta esparru politiko altuak izan dira jendearentzat onuragarria den konponbidea eskatu dutenak.\nBarne ministro britainiarrak berak BBC telebista sarean egindako adierazpenekin amaiera erraza ez duela ematen duen eztabaida piztu zuen berriro. Amber Rudd-ek "guztiz onartezina" dela adierazi du WhatsApp bezalako mezularitza zerbitzu desberdinak terroristen ezkutaleku gisa.\n1 Londres WhatsApp enkriptatzearen aurka\n2 Nola erreakzionatuko du WhatsAppek gertaera horien aurrean?\n3 Pribatutasuna eta segurtasuna babestea ekintza terroristen aurka.\nLondres WhatsApp enkriptatzearen aurka\nBritainia Handiko polizia iturrien arabera, atentatuaren egileak WhatsApp bidez mezu bat bidaliko zuen. Segurtasun agentziei eta inteligentzia zerbitzuei eskatzen dietena mezularitza konpainiek ikerketak egiteko dituzten instalazioak dira. Mezularitza zerbitzu horiek erabiltzen duten segurtasun sistema ezin da batzuetan sartu.\nMuturreko muturreko enkriptatutako mezuak gehituta, ia ezinezkoa da elkarrizketa deszifratzea. Garratza gogoratzen dugu oraindik FBIren eta Appleren artean Estatu Batuetan jasandako enfrentamendua San Bernardino terroristaren iPhone-rako. Oraingoan Cupertino enpresak uko egin zion terrorismoaren jabetzako gailurako sarbidea emateari.\nAppleren aurkako ahots kritiko ugari zegoen terrorismoarekin lotutako ikerketa kriminala oztopatzeagatik. Baina Apple-k arrazoi onagatik ez zuela amore ematen kontuan hartzeko ere laguntza handia zegoen. Zure segurtasun kodea pitzatzen emanez gero, milioika erabiltzaile zaurgarri bihur daitezke.\nEta istorio horren amaiera ustekabekoa bezain nekez izan zen. Hacker ospetsuak zituen kanpoko konpainia batek ikerketan produkziorik eman ez zuen iPhone 5c bat deszifratzea lortu zuen. Telefonoak ez zuen informazio garrantzitsurik. Erabiltzaileen datuen babesaren ondorioz bizitako tentsioak surrealistak eragin zituen.\nNola erreakzionatuko du WhatsAppek gertaera horien aurrean?\nKasu honetan hala da munduko mezularitza konpainiarik ospetsuena eta erabiliena dago fokuan. Facebook-ek WhatsApp-en jabe gisa ez du oraindik gaiari buruz ebazpenik eman. Baina Britainia Handitik adierazi dutenez, mezularitza aplikazioak segurtasun indarrek ikertu beharko dituzte.\nOraingoz WhatsApp-ek lankidetzan erakusteko duen joerak atsegin du buruzagiei eta britainiarrei. Mezularitza erraldoiak agindu du ikerketarekin aktiboki lankidetzan arituko dela horretarako beharrezko datuak emanez. Horrela, estiloan jarraitzen duen eztabaida isiltzen da.\nGure datuen babesa segurtasun nazionala baino garrantzitsuagoa al da ekintza terroristen aurrean?. Horrela adierazita, galderak erantzun erraza du. Baina badaude beren datu pertsonalengatik edo internet edo mezularitza enpresen bidez mantentzen dituzten harreman eta harremanengatik oso jeloskor jotzen dutenak.\nIrakurketa bikoitza du segurtasun nazionaleko enpresei eta inteligentzia zerbitzuei elkarrizketa pribatuetarako sarbidea emateak. Badira, alde batetik, mezu arriskutsu posibleak antzemateko sarbidea ematen zaiola ados daudenak. Bere kontrolak eraso terroristak edo ekintza arriskutsuak saihesten lagun dezakeela. Baina bestetik, bakoitzaren pribatutasuna batez ere defendatzen dutenak daude.\nPribatutasuna eta segurtasuna babestea ekintza terroristen aurka.\nNazioarteko tamainako lege hutsune baten aurrean, enpresa teknologikoak ez daude ados. Eta orain arte kasuak modu batera edo bestera sortzen diren arte. Smartphone erabiltzaile garen aldetik, ziur aski, inori ez zaio gustatzen gure elkarrizketa pribatuetan "ezkutatzea". Baina hori segurtasun handiagoa lortzeko egiten bada, gaitz txikiago gisa onar genezake.\nLaburbilduz, aplikazioen mezuen enkriptatzea edo gure terminalen blokeoak karaktere positiboak dira. Ona da gure gailuetan gero eta segurtasun gehiago izatea. Baina horrek murrizketa batzuk izan beharko lituzke . Behar izanez gero eta ekintza terroristak ekiditeko balio badu, inteligentzia agentziek arriskutsutzat jotzen diren elkarrizketetara sarbidea izan beharko lukete. Nola amaituko da hau?\nArtikuluaren bide osoa: Androidea » Berri » Erresuma Batuak WhatsApp-i lankidetza eskatzen dio\nNokiaren azken txostenak malware infekzioen% 400eko gehikuntza agerian utzi du, batez ere Android terminaletan


author_facet:"IRALE (2005-2006 ikasturtea)" topic_facet:"Sistema elektroteknikoak eta automatizatuak (Heziketa zikloa). Goi maila" topic_facet:"Elektronika industrialeko tresneriaren mantentze-lanak (Modulua)" topic_facet:"Elektrizitatea eta Elektronika (Lanbide Arloa)"\nEgilea: IRALE (2005-2006 ikasturtea) Proposatutako gaia: Sistema elektroteknikoak eta automatizatuak (Heziketa zikloa). Goi maila Proposatutako gaia: Elektronika industrialeko tresneriaren mantentze-lanak (Modulua) Proposatutako gaia: Elektrizitatea eta Elektronika (Lanbide Arloa)\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) Elektronika industrialeko tresneriaren mantentze-lanak (Modulua) 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa Gehiago ... 1 Linea automatizatuen muntaia- eta mantentze-lanak (Modulua) 1 Mantentze-lan elektronikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Sistema elektrikoak eta elektronikoak (Modulua) Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


2020ko aurrekontuak osatzeko prozesua martxan jarri du Gipuzkoako Foru Aldundiak\n2020 urteko aurrekontuak osatzeko beharrezkoak diren irizpide ekonomiko eta teknikoak onartu ditu gaur Gipuzkoako Foru Aldundiaren Diputatuen Kontseiluak. Honenbestez, martxan da datorren urteko aurrekontuak eratzeko prozesua. Eider Mendoza foru bozeramaileak azaldu duenez, jarraipeneko kontuak izango dira 2020koak, azken urtetako aurrera pausoak egonkortu eta lurraldea hazkundearen bidean mantentzen lagunduko dutenak. Zifrarik aurreratu gabe, departamentu gehienek aurtengo […]\n2020 urteko aurrekontuak osatzeko beharrezkoak diren irizpide ekonomiko eta teknikoak onartu ditu gaur Gipuzkoako Foru Aldundiaren Diputatuen Kontseiluak. Honenbestez, martxan da datorren urteko aurrekontuak eratzeko prozesua. Eider Mendoza foru bozeramaileak azaldu duenez, jarraipeneko kontuak izango dira 2020koak, azken urtetako aurrera pausoak egonkortu eta lurraldea hazkundearen bidean mantentzen lagunduko dutenak. Zifrarik aurreratu gabe, departamentu gehienek aurtengo zuzkidurak mantenduko dituztela adierazi du Mendozak. Salbuespena gizarte politiken arloan egongo da, “esparru hau hazi egingo baita, gizarte babeserako sistema indartzeko egiten ari garen ahaleginaren testuinguruan”.\nMendoza gaur agertu da lehen aldiz bozeramaile bezala Diputatuen Kontseilu osteko agerraldian. Hasi berri den legealdian, astero izango du hitzordua hedabideekin, foru Gobernuak hartzen dituen erabakien berri emateko. Bere hitzaldian, foru bozeramaileak adierazi du gaurko bilkuran onartu den neurririk garrantzitsuena dela datorren urteko aurrekontuei forma ematen hasteko beharrezko diren irizpide tekniko eta ekonomikoen onarpena. Mendozak gogoratu duenez, helburuetara bideratutako aurrekontuekin ari da lanean Foru Aldundia duela bi urtetatik hona. Honela, aurrekontuak “kreditu esleitzaile hutsal izatetik gure kudeaketa politikoaren isla fidelagoa izatera pasa dira”. Horregatik aurreratu da aurrekontuak osatzeko prozesua udara aurreko hilabeteetara.\nGaurko Diputatuen Kontseiluan hartu den erabakiak hiru elementu ditu: aurrekontuen aurretiazko irizpide ekonomikoak, azalpen teknikoak eta aurrekontuaren egutegia. “Irizpide ekonomiko eta teknikoekin, departamentuek datorren urterako dituzten gastu aurreikuspenak lantzen hasi dezakete, hilabete bukaeran Diputatuen Kontseiluari aurkezteko”, zehaztu du. Hasiera batean, ez da aurreikusten hazkunderik departamentuen zuzkiduretan, gizarte politika salbu, betiere Gastu Arauak ezartzen duena errespetatuz. Gainera, Aldundiak aurreko urteetan hartu dituen gastu konpromisoak ere betiko ditu, proiektu estrategikoak edota bide azpiegiturak bezalako arloetan.\nHonela, aurrekontuak osatzeko prozesuaren hurrengo mugarria hilabete bukaeran izango da, foru departamentu eta entitate ezberdinek osatu dituzten proposamenak Diputatuen Kontseiluari aurkezten dizkiotenean. Irailean, agertoki ekonomikoa aurkeztuko zaio Diputatuen Kontseiluari eta, topaketa berean, behin betiko irizpide ekonomikoak onartuko dira. Ondoren, urriaren amaieran, aurrekontuen proiektua Diputatuen Kontseilutik pasako da, lehenengo, eta Batzar Nagusietan aurkeztuko da gero. Azkenik, azaroa eta abenduan, Ganbera honetan eztabaidatu eta bozkatuko da.\n“Diputatu nagusiak inbestidura saioan esan bezala, Aldundi bezala hainbat helburu estrategiko ditugu: kalitatezko enplegua eta etorkizuneko ekonomia lehiakorra bultzatzea; gizarte babeserako sistema eta justizia soziala indartzea; eta Gipuzkoako Foru Aldundiaren transformazioan aurrerapausoak ematea”, gogoratu du Eider Mendozak. Honela, adierazi du datorren urteko aurrekontuak “erreminta bat gehiago” izango direla, helburu hauek gauzatzeko ahaleginean.


Googlek diruz lagundu du HITZA, tokiko informazioa lantzeagatik : Bidasoko Hitza\nGooglek diruz lagundu du HITZA, tokiko informazioa lantzeagatik\nTokiko informazioa lantzen duten eta beste inon argitaratzen ez den informazioa jorratzen duten komunikabide txiki eta ertainen lana sustatu eta bultzatu nahi izan ditu Googlek.\nCOVID-19aren pandemiak eragindako krisia dela eta, Googlek Larrialdi Egoeran Kazetaritzari Laguntzeko Funtsa atera zuen apirilean. Diru laguntza deialdiaren atzean koronabirusa badago ere, Googlek esan du laguntza horien helburua tokian tokiko eduki originalen ekoizpena bultzatzea dela. OARSO BIDASOKO HITZA laguntza horretara aurkeztu zen, eta Googlek hedabidea 5.000 dolarrekin laguntzea erabaki du.\n«Laguntzen helburua da COVID-19aren gaineko tokian tokiko informazio originala eta beste inon argitaratzen ez dena sustatzea. Horretarako, komunikabide txiki eta ertainei laguntza eman nahi da», esan dute diru laguntza deialdia egin duen Google News Initiative saileko ordezkariek. Funts horrekin, «momentu kritiko» honetan finantzazioa errazteko laguntza eskaini nahi izan du Googlek.\nDeialdiaren berri eduki eta eskaera egiteko baldintzak betetzen zituela ikusita, OARSO BIDASOKO HITZAk Googleri jakinarazi zion HITZAk bi eskualdeetako (Bidasoa eta Oarsoaldea) tokian tokiko informazioa landu eta horri zabalkundea ematen diola, bai papereko astekariaren bidez eta baita ere Internetez (bidasoa.hitza.eus eta oarsoaldea.hitza.eus). Horrez gain, HITZAk beste inongo komunikabideek lantzen ez dituzten gaiak lantzen dituela ere jakinarazi zion.\nDiru galerak. Eskaera egiterakoan, HITZAk jakinarazi zuen baita ere pandemiak sortutako krisiaren ondorioz publizitatearen diru sarrerak nabarmen jaitsi direla eta bestelako diru laguntzak ere murriztu egin dituztela. Egoera horren aurrean, orain arteko eginkizunekin aurrera jarraitzea asko zaildu dela jaso zuen hedabideak laguntza eskaera egiteko agirian.\nOARSO BIDASOKO HITZAk egin modura, mundu osoko ehun herrialdetatik gorako 12.000 komunikabide aurkeztu dira laguntza deialdira.\nLaguntza deialdira aurkeztu diren komunikabideek, baina, ezin izan dute diru kopuru bat eskatu. Googleri informazioa bidali zaio, eta haiek baloratu dute zenbat diru eman.\nGooglek gaineratu du komunikabide txiki eta ertainei lagundu egin behar zaiela egungo egoera digitalera egokitzen. «Guztiok bizitza errazagoa edukitzeko, jakintzak partekatu behar dira. Hori funtsezkoa da». Kalitatezko informazioan sinisten dutela diote, eta horregatik argitaratu zuten diru laguntza deialdia. «Horrez gain, teknologia berriek aukera berriak suposatzen dituzte. Bide horretan, arrakasta lortzeko elkarlana da gakoa».


ETAren oharra urriaren 12an atzeman zuten armategiaren harira • ZUZEU\nGARAri bidalitako komunikatua – ETAren oharra urriaren 12an atzeman zuten armategiaren harira\nEUSKADI TA ASKATASUNAREN oharra\nEuskadi Ta Askatasunak, nazio askapenerako euskal erakunde sozialista iraultzaileak, jakinarazi nahi du urriaren 12an indar polizialek ezagutzera eman zituzten armak zigilatze prozesutik kanpo zituela gure Erakundeak, indar polizialak gordeleku horretan zelatan egon zitezkeela sumatu baitzuen aspaldi ETAk. Denbora asko da gure Erakundeko inor bertaratu ez dela. Beraz, indar polizialek ez dute ETAren zulo bat desegin, ETAren kontra prestatutako tranpa bat baizik.\nZergatik altxatu dute tranpa hori orain? ETA saiatu izan da kontrol segururik gabeko gordelekuei aterabide egoki bat ematen, armagabetze prozesuaren zain egon gabe. Antza, zentzu horretan mugimendurik egon zitekeela-eta azken aldian zabaldu diren zurrumurruek kezka sortu dute «garaituen eta garaileen» eskema inposatu nahi dutenen artean. Horrela, operazio horren bitartez, hedabideetan izandako zenbait filtrazioren ondotik, mezu argia zabaldu nahi izan dute: inork ez dezala mugimendu txikiena ere egin arrazoizko soluzio bila.\nGainerakoan, esan behar dugu indar armatuen operatibo horren ondotik zabaldu diren datu eta informazioak gezurrez eta intoxikazioz beterik daudela, Espainiako Barne ministroak propaganda egiten segitu nahi duelako.\nETAk horrelako gertaeren eta jokabideen larritasunaz ohartarazi nahi du, interes politikoak herritarren segurtasunaren gainetik jartzen baitira. Sinesgaitza da Frantziako Gobernua bere lurraldean horrela aritzea.\nHerritarrei zuzendu nahi gatzaizkie gobernuen arduragabekeriaz ohartarazteko. Aldi berean, Euskal Herriak pairatzen duen gatazkaren ondorioak gainditzeko eta armagabetzean laguntzeko prest dauden eragileei ondoko hauxe helarazi nahi diegu: gure konpromiso guztiak betetzen saiatuko garela eta berriak ere hartuko ditugula. ETAren hitza dute.


Beizamako Udalak 268.021 euroko aurrekontua izango du aurten - Urola Kostako Hitza : Urola Kostako Hitza\nBeizamako Udalak 268.021 euroko aurrekontua izango du aurten\nAurtengo udal aurrekontuetako inbertsio nagusiak hiru egitasmotara bideratuko ditu Beizamako Udalak: etxebizitza berriak egiteko lurrak erosteko, mendi bideen mantenurako eta kirolerako lokal bat egokitzeko.\nAurtengorako 268.021 euroko udal aurrekontua onartu dute Beizaman. Iazko azaroaren 29an onartu zuen Udalbatzak behin-behinekoz 2020 udal aurrekontu orokorra. Legeak eskatzen duen epean ez du erreklamaziorik jaso, eta behin betiko onartuta gelditu da. Beizamako Udala altxortegi aldetik “egoera onean” dagoela azaldu du erakundeak, baina urtetik urtera udal aurrekontuaren kopurua ezin dute nahi beste igo, legeak baldintzatuta daudelako: “Iazkotik %2,8 igo genezakeen aurrekontua, eta horrela egin dugu”.\nUdal aurrekontuaren %80-85 erakundearen urteroko ohiko gastuetara bideratuko dute aurten ere. Gainontzeko %15 zertan inbertitu erabaki dute udal hautetsiek.\nUdal aurrekontuko inbertsio nagusiak hiru egitasmotara bideratu ditu Beizamako Udalak: etxebizitza berriak eraikitzeko egitasmorako lurrak eskuratzeko, baserri bideen mantenua eta kirolerako ekipamenduaren proiektua.\nBeizamako biztanleriaren jaitsierari aurre egiteko, etxebizitza berriak egiteko asmoa dute herrian. Eusko Jaurlaritzako Etxebizitza Sailarekin aurreakordio bat eginda dute Beizaman alokairurako hamabi etxebizitza eraikitzeko. Egitasmo hori bideratzeko udalak lurrak erosiko ditu. Aurtengo inbertsioetarako diruaren zati bat horretarako aurreikusi dute.\nHorrez gain, baserri bideak konpontzeko eta mantentzeko beste diru kopuru bat ere aurreikusi du udalak. “Beizamak mendi bide asko ditu, eta horretarako ere diru partida bat bideratu da”.\nHerritarrei kirola egiteko aukera emateko kirol ekipamendu bat egitea ere nahi du erakundeak. “Lokal bat prestatu nahi da herriari zerbitzu hori emateko”, aurreratu du udalak. Dirua aurreikusi dute aurtengo udal aurrekontuan zerbitzu berri hori martxan jartzeko.


Bizcaya Bilboko futbol taldea zen, Athletic Clubek Bilboko beste futbol talde batzuekin sortua 1902an eta 1907an Espainiako Futbol Errege Kopan parte hartzeko.\n1902ko martxoaren 9a\n1907ko martxoaren 30a (5 urte)\nHauek izan ziren bi elkartze haiek lortutako emaitzak:\nXX. mendeko hasierako Bilbon klub nagusi bi zeuden: Bilbao FC (1900an sortua) eta Athletic Club (1898koa). Biek elkarrekiko harreman onak zituzten eta lagun arteko partidak jokatu zituzten 1901 eta 1902 artean.\nAtzerritar talde batekin jokatzeko, Athletic eta Bilbao FCek jokalarien selekzioa osatu zuten eta Bizcaya izena jarri. Horrek 1902ko martxoaren 9an, Akitanian, Bordeleko Burdigala 2-0 irabazi zuen. Bueltan, martxoaren 31n Bilbon berriro 7-0 irabazi zuen.\nCopa de la Coronación txapelketak lortutako arrakasta zela eta, hurrengo urtean Espainiako Futbol Errege Kopa antolatzea erabaki zen. Nahiz eta batzuek lehendabiziko ediziotzat jo, Espainiako Federakuntzak ez du aintzat hartu. Bizcaya sariaren jabea zen.\n1903ko hasieran, bai Bilbao FCek bai Athletic Clubek arazo ekonomikoak izan zituzten. Martxoaren 29an bien arteko batzarra egin eta klubak batzea adostu zen, Athletic Club de Bilbao izenaz.\nTxapelketaren sistema ligatxoa zen, lehenengo biek finala jokatuta. Bizcayak Madrid FC (3-2), Salamanca TFB (5-0) eta Recreativo de Huelva (4-0) irabazi eta Vigo FCren aurka 2-1 galdu zuen. Finala Madrid FCren aurka jokatu eta Bizcayak 1-0 galdu zuen.\nAzken aldaketa 5 apirila 2021(e)an, 14:25(e)tan\nOrriaren azken aldaketa: 5 apirila 2021, 14:25.


Kukutza | Okupazioa ez da delitua!: OKUPAZIO BULEGOAREN PRENTSA OHARRA\nOKUPAZIO BULEGOAREN PRENTSA OHARRA\nGaur, Urriaren 7an hiru urte bete dira Okupazio Bulegoaren proiektua kaleratu zenetik. Hasiera batetik etxebizitzen okupazioaren zilegitasuna gizarteratzea izan genuen helburu nagusi, okupazioa ez da delitua lemapean. Mezu horrek inoiz baino biziago dirau. Izan ere:\n1) Legalki okupazioa zigortzeko erabiltzen den usurpazio delitua ez da beti aplikagarria, indarkeria, irauntzeko asmoa eta sartu izana demostratzea eskatzen baitu legeak.\n2) Delitua eskubideren baten urraketa ematen denean sortzen den kalteari dagokio eta usurpazioak jabetzarako eskubidearen urraketa zigortzea du. Baina etxebizitza bat urtetan bere baitan utzi duenean jabetza eskubide horri muzin egiten dio jabeak.Beraz, ez dago jadanik kaltetutako eskubiderik.\n3)Sistema kapitalistak bizi duen gaitz endemiko honetan (kaleratzeak, etxebizitza hutsak banketxeen eskuetan egotea, langabezia, prekarietatea…) jabetza pribatua mugagabeko eskubidea ez dela gogoratu behar dugu, eta haren erabilpen soziala indartu behar dela. Ezin da onartu pentsamolde zahar, atzerakoi eta botere faktikoek beren interesen alde erabili duten honako ideia hau: jabetza norberaren izerdiz erositako objektua izanik ematen zaion ukiezintasun statusa eta, beraz, beharrizanak bultzatuta jendeak expropiatutako etxebizitza edo erakin hutsen jabeak koitadutzat agertzea. Etxe bat hutsik egotearen kasuak hamaika izan daitezke, baina baita egoera horiei eman dakizkioken aterabideak ere. Okupazioa zentzu honetan instituzioen pasibitatearen aurrean gizartearen jarrera aktiboa eta desobedientea bultzatzen du.\nZuzenbidea erabat interpretatiboa dela badakigu eta Okupazio Bulegoaren lana aholkularitza eta laguntza juridikoa ematea den aldetik, gure interpretazioari eutsiko diogu.\nHonen harira ere honako hau salatu eta gizarteratu nahi dugu: interpretazioez haraindi Kukutza III gaztetxearen huste eta eraiste prozesuan eman den lege eta prozesu juridiko eta administratiboen erabilpena erabat interesatua izan dela, jabetza pribatuaren onurarako. Gertakari lotsagarrienak adieraztearren aipagarria da desalojo autoa deklarazioak jaso aurretik sinatuta egon izana edota eraiste baimena eman izana inguruan dauden etxebizitzei egin ziezaieken kalteari erreparatzen dion ikerketa aurkeztu barik (zeintzuei jadanik arrakala galantak atera zaizkien) eta ondoren eraiki behar diren etxebizitzen proiektua aurkeztu barik.\nKukutzaren proiektua ez da izan proiektu kultural hutsa, bizi proiektu propioa (kapitalismoaren lan-kontsumo dinamiketatik at) eraiki nahi izan duten gazteentzako aukera bat ere eskaini baitu azken pisuan zegoen etxebizitzak. Gaztetxearekin batera duela hamairu urte abiatutako proiektua.\nBeraz, gure elkartasun eta babes osoa helarazi nahi diegu Kukutza III proiektuaren defentsan apiriletik hona ibilitako guztiei, bereziki irailaren 21ean eta 23an bitartean atxilotu, identifikatu eta zauritutako guztiei.\nBerriro diogu: OKUPAZIO EZ DA DELITUA!\nBilbon, 2011ko Urriaren 7an\nEtiketak: Bulego, ETXEBIZITZA, kukutza, okupazioa, prentsa oharra


Maria Zubia, ASIR Sareko Informatika Sistemen Administrazioko DUAL ikaslearen testigantza | Mondragon formación profesional\n.-(e)k idatzia\t 2021-06-07 0\nMaria Zubia, MGEPeko Sareko Informatika Sistemen Administrazioko (ASIR) 2. mailan dago eta Bergarako Udaletxean DUAL formakuntzan dagoen ikaslea da. Hona hemen bere testigantza:\nZergatik ASIR eta zergatik MGEP?\nNik, aurretik mikroinformatika erdi mailako zikloa ikasi nuen Arizmendi Ikastolan. Eta han izan nuen Mondragon Goi Eskola Politeknikoko (MGEP) goi mailako zikloaren berri, eta aukera ona iruditu zitzaidan informatikan ezagutza gehiago izateko, eta batez ere espezializazio horretan gehiago sakontzeko. Dagoeneko, ohituta nengoen baita Arrasatera etortzen ikastera. Oso aproposa iruditu zitzaidan, eta horrela izan da.\nBi ikasturte onak izan ditut eta bereziki azken hau, DUALean ikasi eta lana egiteko aukera izan dudalako. Bergarako udalean egin dut DUALa, etxetik gertu, eta esperientzia ezin hobea izaten ari da. Erdi mailako zikloko praktikak ere han egin nituen. Beraz, ezagutzen nuen, eta gogotsu nengoen berriz han egiteko DUALa. Oso giro ona dugu lantaldean, eta egin behar izaten ditudan lanak oso gustukoak ditut.\nBertan Informazio sistemeko Bezeroari Arreta Zerbitzuko lanetan aritzen naiz, erabiltzaileekin harreman zuzena izaten dut, eta batzuetan ere hainbat ornitzailerekin ere. Batez ere inzidentziak ematen direnean, eta hauek erresolbitzeko laguntza behar izaten bada. Orokorrean nagusiarekin aztertzen ditut egin beharrekoak, eta erabakitzen dugu zer eta nola erresolbitu, edo/eta ze lan prestaketak egin behar ditugun. Beti dago zer egin, eta hau ere noski, aberasgarria da. Asko ikasten ari naiz. Urte beten lan mota ugari egin ditut, eta noski, autonomia dexente izatea lortu dut.\nZe azpimarratuko zenuke bertan ikasitakoa?\nAsko ikasi dudanaren sentsazioa daukat, baina bereziki talde lana, arduratsua izatea, lanak txukun egin beharra. Gauza asko ikasketetan ikasi dut eta hemen ezarri, baina uneoro sortzen dira arazo, egoera, erronka berriak, eta horiei ere eutsi behar izan ditugu. Beraz, teknikoki ere ikasi dut lanean. Gure departamendutik 300 ekipo baino gehiago ondo dabiltzala ziurtatu behar dugu. COVIDaren ondorioz konfinamendu garaian ere telelana zerbitzuak ahalbideratu behar izan dira. Orokorrean ardura handiarekin jokatu behar dala ere esango nuke.\nBete al du zikloak (ikasketak+praktikak) zure gogoa zer egin hausnartzen ari zinenekoa?\nNoski, esan bezala, oso pozik nago bi urte hauetan izandako esperientziarekin, eta batez ere praktika DUAL ahalbideratu dizkidatelako.\nOrain daukazun ikuspuntuarekin, zein asmo duzu hurrengo kurtsorako?\nBa egia esan, orain lanean jarraitzeko gogoa dut. Hala eta ere zibersegurtasun post-zikloa egiteko aukera ere aztertzen ari naiz.\nDUALa biziki gomendatzen dut.\nKategoriak Goi Mailako Heziketa ZikloakMondragon Goi Eskola PoliteknikoaPraktikak: FCT-DUAL-LIPSareko Informatika Sistemen Administrazioa


Lee konderria (Virginia) - Wikipedia, entziklopedia askea.\nLee konderria (Virginia)\n36° 43′ N, 83° 08′ W / 36.71°N,83.13°W / 36.71; -83.13Koordenatuak: 36° 43′ N, 83° 08′ W / 36.71°N,83.13°W / 36.71; -83.13\n1.127,99 km2 (%99.57)\n4,9 km2 (%0.43)\nLee konderria (ingelesez: Lee County) Virginiako konderri bat da, Ameriketako Estatu Batuetan. Hiriburua Jonesville da. 2010eko zentsuaren arabera 25.587 biztanle zituen, Lee kilometro koadroko azaleran.\nLee konderriak 1.132,89 kilometro koadro ditu. Horietatik 4,9 ura dira. Beste 1.127,99 lurra dira. Biztanleria dentsitatea 22,59 da.\n2010eko zentsoan bizi ziren 25.587 pertsonetatik 24.299 txuriak edo hispanoak dira. Horietatik hispano edo latino kategorian 406 dira. 909 beltzak edo afroamerikarrak. 96 amerikar natiboak ziren eta 8 Hawaii edo Pazifikoko irletako natiboak. 55 asiarrak ziren. Bestelako arraza bat kategorian 22 biztanle daude. Bukatzeko euren burua arraza bat baino gehiagotan 198 pertsonek kokatzen zuten.


Margo eta eskulan erakusketa plazan\nLarrungo Koloreak eta Axuri Arte elkarteetako 18 margolari eta zortzi zizelkariren lanak ikusgai izanen dira ortziralean, goizez eta arratsaldez. Usaian Lur Berri gelan egin izan dute erakusketa, baina aldi honetan, koronabirusa tarteko, plazako errebotean antolatu dute bisitariak lasaiago ibiltzeko.\n'Puxkak' dantza emanaldia\nOrtziralean 19:00etan eskainiko dute dantza saioa, Harriondoa kultur etxeko atarian.\n'Puxkak' dantza emanaldia Harriondoa Kultur Etxea\nKontzertuan Miren Karmele Gomez dibulgatzaile zientifikoak eta sinestesikoak zentzumen-fenomeno hori zer den erakutsiko du eta pertsona sinestesikoa izateak nola eragin dion. Gisa berean, Alicia Torrea piano-jotzaileak, musikagile sinestesikoen obrak interpretatuko ditu.\nKontzertu sinestesikoa Arizkunenea